title: Malesian talous

text: Vaikka Malesiassa esiintyy Transparency Internationalin mukaan huomattavasti vähemmän korruptiota kuin sen naapurimaissa, Singaporea lukuun ottamatta, on korruptio maan talouskehitystä haittaava tekijä. Korruptio kytkeytyy vahvasti maan politiikkaan ja päätöksentekoon suurista hankkeista päätettäessä. Maan virastaan eronneen entisen oikeusministerin mukaan maan puoluerakenne perustuu lahjusten antamiseen ja vastaanottamiseen. Maan pitkään vallassa olleen puolueliiton Barisan Nasionalin aikana maassa on syntynyt korruptiojärjestelmä, jossa kiinalaiset yritykset rahoittavat poliitikkoja ja yritykset hyötyvät näistä yhteyksistään maan hallitukseen. Maassa on aloitettu korruption torjunta, mutta toiminta on vielä alkutekijöissään.


title: Mengerin pesusieni

text: Mengerin pesusieni on fraktaali. Itävaltalainen matemaatikko Karl Menger keksi kaavan, joka kuvaa samanaikaisesti kasvavaa pinta-alaa ja pienenevää tilavuutta.Näin voidaan jatkaa loputtomasti.


title: Käpykaktus

text: Käpykaktus ("Strombocactus disciformis") on meksikolainen kaktuskasvien heimoon kuuluva laji. Se on ainoa laji suvussaan. Tieteellinen - ja suomenkielinen - nimi viittaa kasvin muotoon. Käpykaktuksen lähimpiä sukulaisia ovat tyynykaktukset ("Aztekium").


title: Käpykaktus

text: Käpykaktus on pieni, yksi- tai joskus monivartinen kasvi, jonka varsi on litistynyt tai lähes pallomainen ja 2–12 cm korkea. Varren kyhmyt ovat limittäisiä, melko kovia, ylhäältä litteitä, alta kiilamaisia ja harmaanvihreitä. Niiden kärjissä sijaitsevat areolit, joissa on yhdestä neljään lyhytikäistä, tavallisesti pystyä ja kärjestään tummanharmaata sekä tyveltään harmaanvalkeaa piikkiä. Kukat kehittyvät varren keskelle, ja niissä on suppilomainen, kermanvärinen tai magentanpunainen kehä. Pohjuksessa on pieniä suomuja, jotka muuntuvat vähitellen verholehtimäisiksi kehälehdiksi. Magentanväriset hedelmät ovat kypsinä lähes meheviä, avautuvia, suomuisia, pitkänomaisia ja kehälehdet ovat niissä jäljellä. Siemenet ovat ruskehtavia, hieman päärynänmuotoisia, ja niissä on kookas strofioli eli siemenen levittäjiä houkutteleva ravintolisäke.


title: Käpykaktus

text: Käpykaktus esiintyy luonnossa kahtena alalajina. "S. disciformis" subsp. "disciformis" kasvaa suurina joukkoina useilla paikoilla Meksikon Querétaron ja Hidalgon osavaltioissa. Alalaji "S." "disciformis" subsp. "esperanzae" kasvaa pieninä populaatioina Guanajuaton osavaltiossa. Käpykaktus kasvaa vaikeakulkuisessa maastossa jyrkillä kalkkikivikallioilla, mutta silti sitä uhkaa laiton kerääminen.


title: Fiona Timantti

text: Fiona Timantti (oik. Heli Karhunen, s. 1982 Vantaa) on suomalainen modisti ja bloggari. Hän työskentelee Mary Pelanteen vanhassa hattukaupassa Helsingin Punavuoressa. Fiona Timantti on myös hänen hattujensa tuotemerkki.


title: Fiona Timantti

text: Fiona Timantti valmistaa päähineitä erityisesti burleskitaiteilijoille, kuten suomalaiselle LouLou D’vilille ja yhdysvaltalaiselle Lana Del Reylle. Valtaosa tilatuista hatuista menee ulkomaille kuten Saksaan ja Ranskaan. Vaatesuunnittelija Antti Asplund on tilannut häneltä päähineitä Berliinin muotiviikoille 2014. Vuonna 2012 Fiona Timantti teki Mouse Fatale -nimisen hatun ja välitti sen muotisuunnittelija Mert Otsamon avulla Lady Gagalle. Myöhemmin yhdysvaltalainen muotikuvaaja Terry Richardson kuvasi Lady Gagan ja hatun ja julkaisi kuvan blogissaan.


title: Fiona Timantti

text: Fiona Timantti tekee myös puvustajan, dj:n ja mallin töitä. Hän on tehnyt asusteita elokuviin Iron Sky ja Rölli ja kultainen avain. Vuonna 2012 Fiona Timantti esiintyi Yle TV2:n esittämässä Blogistania-ohjelmassa.


title: Fiona Timantti

text: Koulutukseltaan Karhunen on vaatetusalan artesaani. Lisäksi hän on opiskellut modistiksi Helsingin palvelualojen oppilaitoksessa ja on myös teatteripukujen valmistaja. Hän opettaa modisteja Stadin ammattiopistossa.


title: Mark Barberio

text: Mark Barberio (s. 23. maaliskuuta 1990) on kanadalainen jääkiekkoilija, joka pelaa NHL-joukkue Montreal Canadiensin organisaatiossa. Tampa Bay Lightning varasi hänet kuudennella kierroksella .


title: Mark Barberio

text: Barberio pelasi QMJHL-joukkueissa Cape Breton Screaming Eaglesissa ja Moncton Wildcatsissa neljän kauden ajan. Hänet valittiin QMJHL:n vuoden tulokkaiden tähdistöön kaudella 2006–2007 ja viimeisellä kaudellaan 2009–2010 QMJHL:n toiseen tähdistöön.


title: Mark Barberio

text: 28. toukokuuta 2010 Tampa Bay Lightning kiinnitti Barberion kolmeksi vuodeksi tulokassopimuksella.


title: Mark Barberio

text: 9. huhtikuuta 2013 Barberio teki NHL-debyyttinsä Tampa Bayssa Ottawa Senatorsia vastaan.


title: Villars-luokka

text: Villars-luokka oli Ranskan laivaston neljän puurunkoisen aluksen muodostama risteilijäluokka.


title: Rangaistusluettelo

text: Rangaistusluettelo oli aiemmin Suomessa tuomioistuinten pitämä rekisteri vapausrangaistuksiin tuomituista henkilöistä.


title: Rangaistusluettelo

text: Vapausrangaistuksiin tuomituista henkilöistä oli pidettävä rangaistusluetteloa yleisissä alioikeuksissa. Luetteloon merkittiin rikoksentekijän nimi, ammatti ja asuinpaikka, rikoksen laatu, vapausrangaistuksen laji ja määrä sekä kaikki muut rangaistusseuraamukset, lainkohta, johon rangaistus perustui, ja päivä, jolloin tuomio ja tuomitusta esitetty papintodistus oli annettu sekä papintodistuksen numero ja kirkonkirjan sivu. Jos asianosainen oli ilmoittanut tyytymättömyyttä tuomioon tai jos tuomittu pidettiin vangittuna, tämä merkittiin myös luetteloon.


title: Rangaistusluettelo

text: Jos vangittu henkilö oli tuomittu vapausrangaistukseen, tuomari maalla ja alioikeus kaupungissa oli velvollinen viimeistään neljän päivän kuluessa lähettämään läänin maaherralle täytäntöönpanoa varten tuomittua koskevan otteen rangaistusluettelosta. Myös vankipassiin oli merkittävä ne ilmoitukset, joiden nojalla täytäntöönpanoon saattoi ryhtyä, jos se alkoi ennen kuin tuomio oli saavuttanut lainvoiman.


title: J. T. Brown

text: Joshua Thomas Brown (s. 2. heinäkuuta 1990) on yhdysvaltalainen jääkiekkoilija, joka pelaa NHL-seura Anaheim Ducksissa.


title: J. T. Brown

text: Brown teki Tampa Bay Lightningin kanssa 28. maaliskuuta 2012 kahden vuoden tulokassopimuksen. Joukkueen General Manager Steve Yzerman kertoi olevansa innokas näkemään hänet pelaamassa.


Pieni laulu vapaudesta – levytyksiä vuodelta 1973 on Jukka Kuoppamäen 5. syyskuuta 2014 julkaistu kokoelma-albumi hänen tuotannostaan vuodelta 1973. Se sisältää kokonaisuudessaan hänen studioalbuminsa "Wounded Knee", "Kultaa tai kunniaa", "Blue and White" ja "Blau und Weiß". Lisäksi mukana on singleraita ”Pasaatituuli”, sekä kaksi ennenjulkaisematonta saksankielistä levytystä.


title: Nicolas Grunitzky

text: Nicolas Grunitzky (5. huhtikuuta 1913 Atakpamé– 27. syyskuuta 1969 Pariisi) oli vuonna 1960 itsenäistyneen Togon toinen presidentti, virassa vuodesta 1963 vuoteen 1967. Sitä aiemmin hän toimi Togon pääministerinä 1956–1958 maan ollessa vielä Ranskan siirtomaa.


title: Nicolas Grunitzky

text: Grunitzky nousi presidentiksi vuoden 1963 vallankaappauksessa, joka maan sotilaiden tuella syrjäytti ja murhasi Grunitzkyn poliittisen vastustajan ja ensimmäisen presidentin Sylvanus Olympion.


title: Nicolas Grunitzky

text: Grunitzky syntyi 1913 puolalais-saksalaisen isän ja togolaisen äidin poikana. Hän opiskeli insinööriksi Pariisissa 1930-luvulla ja toimi Ranskassa rautatievirkamiehenä ennen kuin perusti oman yrityksen. Toisen maailmansodan aikana hän otti osaa vastarintaliikkeen toimintaan.


title: Nicolas Grunitzky

text: Grunitzky valittiin Ranskan kansalliskokouksen jäseneksi Togon edustajana 1955. Seuraavana vuonna Ranska alkoi myöntää merentakaisille alueilleen itsehallintomahdollisuuksia, ja Grunitzky nousi Togon paikallishallituksen pääministeriksi. Vuoden 1958 vaaleissa Grunitzkyn puolue "Parti togolais du progrès" (PTP) kärsi tappion, ja valtaan nousi täyttä itsenäisyyttä tavoitellut "Comité de l’unite togolaise" (CUT), johtajanaan Sylvanus Olympio. Pian Grunitzky perusti uuden puolueen nimeltä "Union démocratique des populations togolaises", mutta se ei saanut menestystä vuonna 1960 itsenäistyneen maan politiikassa. Grunitzky, joka oli Olympion vaimon velipuoli, syrjäytti tämän verisesti vuonna 1963.


title: Nicolas Grunitzky

text: Nicolas Grunitzky kokosi laajan hallituksen rauhoittaakseen eri poliittisia osapuolia, mutta hänet syrjäytti 1967 verettömässä vallankaappauksessa Gnassingbé Eyadéma.


title: Nicolas Grunitzky

text: Grunitzky sai poliittisen turvapaikan Norsunluurannikolta. Vuonna 1969 hän loukkaantui auto-onnettomuudessa Ranskassa ja kuoli vammoihinsa pariisilaisessa sairaalassa.


title: Vankipassi

text: Vankipassi oli aikaisemmin Suomessa asiakirja, joka toimi tietojen rekisterinä vankien kuljetuksessa. Vankipassiksi kutsutaan myös Suomen nykylainsäädännän mukaista tuomioistuimen määräämän vankeusrangaistuksen täytäntöönpanokirjaa.


title: Vankipassi

text: Sen viranomaisen, joka määräsi vangin kuljettamisesta, oli laadittava vankipassi kuljetettavaa vankia varten.


title: Vankipassi

text: Vankipassissa oli mainittava vangin suku- ja etunimet, vangin ammatti ja kotipaikka, vangitsemisen syy, paikka, johon vanki lähetettiin, passittamisen tarkoitus, oliko vanki kahlehdittava ja miten kahlitseminen tuli suorittaa, passin päivämäärä ja numero sekä passittaja.


title: Vankipassi

text: Jos vanki oli tuomittu rangaistukseen, passiin merkittiin myös sen rikoksen laatu, josta rangaistus oli tuomittu, sekä lainkohta, johon päätös perustui. Passiin merkittiin myös, oliko vanki ilmoittanut tyytymättömyyttä päätökseen sekä alistaminen, jos se oli tapahtunut. Jos vangin epäiltiin yrittävän karata, tästä piti tehdä merkintä vankipassiin.


title: Vankipassi

text: Vankeja passittavien viranomaisten tuli pitää passituksista luetteloa, josta kävi ilmi passin numero kunakin vuonna, päivämäärä, passitetun nimi sekä paikka, johon vanki oli lähetetty. Vankien kuljetuksesta oli kuljetuksia toimittavan pidettävä päiväkirjaa.


title: Mark Borowiecki

text: Mark Borowiecki (s. 12. heinäkuuta 1989) on kanadalainen jääkiekkoilija, joka pelaa NHL-joukkue Ottawa Senatorsissa.


title: Mark Borowiecki

text: Borowiecki pelasi vuosina 2006–2008 CJHL-joukkue Smiths Falls Bearsissa. Sen jälkeen hän pelasi Clarksonin yliopistossa, josta Ottawa Senators varasi hänet viidennellä kierroksella . Borowiecki pelasi kolme kautta ECAC-joukkue Golden Knightsissa, jossa teki 12 maalia ja syötti 20. Hän oli joukkueen kapteeni kaudella 2010–2011.


title: Mark Borowiecki

text: 11. maaliskuuta 2011 Ottawa Senators teki Borowickin kanssa kahden vuoden tulokassopimuksen. Hän liittyi Ottawan farmijoukkue Binghamton Senatorsiin loppukaudeksi 2010–2011. Yhdeksän runkosarjaottelun jälkeen Borowiecki sai 20 pudotuspeliottelussaan tililleen kaksi syöttöpistettä ja kahdeksan jäähyminuuttia Senatorsin voittaessa Calder Cupin.


title: Mark Borowiecki

text: 17. tammikuuta 2012 Borowiecki kutsuttiin ylös NHL:ään lännen vieraskiertueelle. Hän teki NHL-debyyttinsä 19. tammikuuta Ottawan 4–1 -voitossa San Jose Sharksista. Hän pelasi Chris Phillipsin kanssa kolmannessa puolustajaparissa. Borowiecki palasi Binghamtoniin viikkoa myöhemmin.


title: Mark Borowiecki

text: Työsulkukaudella 2012–2013 Borowiecki pääsi aloittamaan kauden Ottawan kokoonpanossa Jared Cowenin loukkaannuttua. Hän onnistui vahvalla fyysisellä pelaamisellaan pitämään itsensä Ottawan NHL-kokoonpanossa. Borowiecki palasi Binghamtoniin kuuden Ottawassa pelatun pelin jälkeen.


title: Mark Borowiecki

text: Borowiecki teki NHL-uransa ensimmäisen maalin 7. marraskuuta 2013 ohittaessaan Montreal Canadiensin maalivahti Carey Pricen. 18. elokuuta Borowiecki ja Ottawa tekivät kolmen vuoden pituisen jatkosopimuksen, jonka arvo oli 3,3 miljoonaa dollaria.


title: Mike Hoffman

text: Michael "Mike" Hoffman (s. 24. marraskuuta 1989) on kanadalainen jääkiekkoilija, joka pelaa NHL-seura Florida Panthersissa.


title: Mike Hoffman

text: Hoffman aloitti junioriuransa Kitchener Dutchmenissa kaudella 2006–2007 ansaitsemalla vuoden tulokas -palkinnon. Kauden 2006–2007 lopussa Kitchener Rangers kutsui hänet pelaamaan kahden runkosarja- ja neljän pudotuspeliottelun verran OHL-liigaa. Kauden 2007–2008 Hoffman epäonnistui vakuuttamaan Rangersin, eikä yksikään muu OHL-joukkue halunnut häntä, joten hän siirtyi pelaamaan QMJHL:ään, jossa pelasi vuoteen 2010 asti.


title: Mike Hoffman

text: QMJHL:ssä Hoffman pelasi ensin Gatineau Olympiquesissa, josta joutui kuitenkin lähtemään 19 pelin jälkeen. Vuonna 2010 Olympiquesin General Manager Charlie Henry sanoi Hoffmanin olleen "hyvä pelaaja, mutta hän ei tehnyt töitä menestymisen eteen yhtä paljoa kuin tekee nykyään". Tämän jälkeen liigan viimeisenä ollut Drummondville Voltigeurs otti hänet ja hän teki 24 maalia 62 pelissä. Häntä ei varattu . Hän osallistui Philadelphia Flyersin harjoitusleirille, josta hänet vapautettiin 29. syyskuuta.


title: Mike Hoffman

text: Hän palasi Drummondvilleen kaudeksi 2008–2009. Hän teki 62 pelissään 52 maalia Voltigeursissa joka edellisen vuoden viimeiseksi jäämisen jälkeen voitti QMJHL:n mestaruuden osallistui vuoden 2009 Memorial Cup -turnaukseen. QMJHL:n finaaleiden seitsemännessä ottelussa Hoffman teki maalin ja sai syöttöpisteen Drummondvillen voittaessa 3–2 Shawiniganin. Hän teki pudotuspeleissä 21 maalia 19 ottelussaan. Hänet varasi 19-vuotiaana NHL:ään 130. pelaajana Ottawa Senators. Senators olisi voinut tehdä sopimuksen Hoffmanin kanssa varaustilaisuuden jälkeen, mikäli yksikään muu joukkue ei olisi varannut häntä. 14 muuta joukkuetta osoitti olevansa kiinnostuneita Hoffmanista. Hoffman osallistui Ottawan harjoitusleirille ja pelasi ennen kautta harjoitusottelun Montreal Canadiensia vastaan, mutta joutui kuitenkin vielä palaamaan junioreihin.


title: Mike Hoffman

text: Hoffman pelasi kauden 2009–2010 yli-ikäisenä Saint John Sea Dogsissa, johon Drummondville antoi hänet toisen kierroksen varausvuorosta CHL:n varaustilaisuuteen. Hoffman teki 56 pelissä 85 pistettä (46 maalia ja 39 syöttöpistettä). Hän rikkoi Sea Dogsin joukkueen kaikkien aikojen yhden kauden maaliennätyksen. Hän sijoittui kolmanneksi QMJHL:n maalipörssissä, jakoi toista paikkaa ylivoimamaaleissa 17 osumallaan ja oli pistepörssin seitsemännellä sijalla. Hoffman valittiin QMJHL:n ensimmäiseen tähdistöön ja hänet nimettiin liigan arvokkaimmaksi pelaajaksi sekä vuoden urheilijamaisimmaksi pelaajaksi.


title: Mike Hoffman

text: Heinäkuussa 2010 Hoffman osallistui Senatorsin kehitysleirille ja 22. heinäkuuta 2010 hän teki Ottawa Senatorsin kanssa tulokassopimuksen. Ottawassa vietettyjen tulokas- ja harjoitusleirin jälkeen Hoffman lähetettiin AHL:ssä pelaavaan farmijoukkue Binghamton Senatorsiin. Hoffman pelasi koko kauden Binghamtonissa ja oli Calder Cupin vuonna 2011 voittaneen joukkueen jäsen.


title: Mike Hoffman

text: Hoffman palasi jälleen kaudella 2011–2012 Binghamtoniin. Hoffman kutsuttiin ylös Ottawaan joulukuussa 2011 ja hän teki debyyttinsä NHL:ssä 23. joulukuuta 2011 Carolina Hurricanesia vastaan. Hoffman jäi ilman pisteitä debyytissään. Hoffman oli Binghamtonin paras pistemies kaudella 2012–2013, mutta hänen solisluunsa murtui vain vähän ennen AHL:n tähdistöottelua. Hän pelasi vain kolme ottelua Senatorsissa ennen kuin mursi solisluunsa uudelleen ja joutui sen vuoksi olemaan sivussa 12 viimeistä ottelua runkosarjassa sekä 10 ensimmäistä ottelua pudotuspeleissä.


title: Mike Hoffman

text: Hoffman aloitti jälleen kaudella 2013–2014 Binghamton Senatorsissa, josta hänet kutsuttiin Ottawaan pelaamaan 2. joulukuuta 2013 hänen tehtyään 26 pistettä 21 pelissä. Hän oli ennen NHL:ään nostamistaan AHL:n piustepörssin toisella sijalla. AHL:ssä viettämänsä ajan hän pelasi Binghamtonin kapteenina.


title: Brian Stock

text: Brian Stock (s. 8. kesäkuuta 1939) on yhdysvaltalainen historioitsija, joka on tutkinut kirjallisuutta, lukemista ja ajattelua antiikin aikana ja keskiajalla. Hänen tuotantonsa on keskittynyt lukemisen, mielen sekä uskonnollisen ja sekulaarin mietiskelyn suhteeseen toisiinsa edellä mainittuna ajanjaksona. Stock on erikoistunut myöhäisantiikin kirjallisuuteen ja yhteiskuntaan, Augustinukseen, lukemisen historiaan antiikista 1500-luvulle, 1100-luvun kulttuuriin ja yhteiskuntaan, keskiajan kirkkohistoriaan ja joihinkin osiin renessanssifilosofiasta.


title: Brian Stock

text: Brian Stock suoritti kandidaatin tutkintonsa Harvardin yliopistossa ja tohtorin tutkintonsa Cambridgen yliopiston Trinity Collegessa. Hän on opettanut useissa yliopistoissa Euroopassa, Kanadassa ja Yhdysvalloissa, muun muassa Cambridgessa, Toronton yliopistossa, Kalifornian yliopiston Berkeleyn-kampuksessa ja École des hautes études en sciences socialesissa Pariisissa. Vuosina 1997–1998 hän hoiti Collège de Francen kansainvälistä professuuria ("Chaire internationale") ja vuosina 2000–2001 Berkeleyn Sather-professuuria. Stock on Toronton yliopiston yleisen kirjallisuustieteen emeritusprofessori.


title: Brian Stock

text: Brian Stockille myönnettiin Antonio Feltrinelli -palkinto vuonna 2007.


title: Brian Stock

text: Brian Stockin keskeiset teokset ovat:


title: Perlisin lippu

text: Perlisin lippu on Malesian Perlisin osavaltion tunnus. Lippu koostuu keltaisesta ja sinisestä puoliskosta, joista keltainen kuvaa osavaltion hallitsijaa, Perlisin radžaa ja sininen kuvaa kansaa.


title: Biisonit (kappale)

text: ”Biisonit” on Roope Salminen & Koirat -yhtyeen kappale heidän tulevalta esikoisalbumilta "Madafakin levy". Kappale julkaistiin yhtyeen ensimmäisenä singlenä 5. syyskuuta 2014. Kappaleen ovat säveltäneet Jon-Jon Geitel, Ossi Saarinen sekä Olli Äkräs ja sen on sanoittaneet Geitel yhdessä Roope Salmisen kanssa. Kappaleen on tuottanut Hank Solo.


title: Biisonit (kappale)

text: Kappaleesta julkaistiin yhtäaikaisesti singlen kanssa myös musiikkivideo, jonka on ohjannut Miro Laiho. Videolla esiintyvät cameorooleissa muun muassa Mikko Leppilampi, Noah Kin ja Juhani Merimaa.


title: Terengganun lippu

text: Terengganun lippu on Malesian Terengganun osavaltion tunnus. Lippu koostuu valkoisesta taustaväristä jonka keskellä on musta kenttä. Valkoinen kuvaa Terengganun sulttaania ja musta kuvaa kansaa. Kenttien asetelma kuvaa sulttaanin tarjoamaa suojelua.


title: Sakkoluettelo

text: Sakkoluettelo oli aiemmin Suomessa tuomioistuinten pitämä rekisteri sakkorangaistuksiin tuomituista henkilöistä.


title: Sakkoluettelo

text: Säännösten mukaan sakkoluettelo oli tehtävä joka vuosi niistä sakoista, joihin tuomioistuin taikka joku muu viranomainen tuomitsi.


title: Sakkoluettelo

text:
Sakkoluetteloon merkittiin:
Lisäksi jos asiasta oli ilmoitettava rikosrekisteriin, merkintä siitä ja myös ilmoitettu rikosrekisterinumero. Jos sakotettua henkilöä pidettiin vangittuna, tämä tuli myös merkitä sakkoluetteloon.


title: Sarawakin lippu

text: Sarawakin lippu on Malesian Sarawakin osavaltion tunnus. Lipun pohjaväri on keltainen, mikä on Borneon saaren tunnusväri. Punainen ja musta raita tulevat Sarawakin kuningaskunnan rajahin lipusta. Lipun keskellä on yhdeksänsakarainen tähti, joka viittaa osavaltion yhdeksään alueeseen.


title: Ruotsin piirit

text: Piirit tai väestökirjanpitopiirit ( tai "folkbokföringsdistrikt") on Ruotsissa 1. tammikuuta 2016 käyttöön otettu aluejako, jossa Ruotsin kunnat on jaettu osa-alueisiin. Piirit vastaavat rajoiltaan Ruotsin kirkon seurakuntajakoa, joka oli käytössä vuodenvaihteessa 1999/2000, jolloin Ruotsin kirkko erotettiin valtiosta. Noin 85 % piireistä vastaa aikaisempaa pitäjäjakoa.


title: Ruotsin piirit

text: Vuoden 1862 kuntauudistuksessa pitäjien tehtävät jaettiin maallisista asioista huolehtiville kunnille ja kirkollisista asioista huolehtiville seurakunnille. Kiinteistöt rekisteröitiin kuitenkin 1970-luvun keskivaiheille tai loppuun asti pitäjittäin. Monet viranomaiset, kuten Riksantikvarieämbetet ja museot ovat jatkaneet löytöjen rekisteröintiä pitäjäjaon mukaisesti noudattaen ATA-koodia, jonka määrittelemät alueet vastaavat vuoden 1950 aikoihin vallinnutta seurakuntajakoa. Vuosien 1952 ja 1971 kuntauudistuksissa kuntia yhdisteltiin, joten kunnat tulivat joitakin poikkeuksia lukuun ottamatta muodostumaan usean pitäjän alueista.


title: Ruotsin piirit

text: Seurakuntaliitoksia ei toteutettu samassa tahdissa, joten vielä 1990-luvulla suurin osa seurakunnista vastasi alueeltaan entisiä pitäjiä. Poikkeuksia koskivat lähinnä kaupunkien lähellä sijainneita alueita, joissa taajamien laajeneminen oli johtanut sekä seurakuntien yhdistämisiin että uusien seurakuntien muodostamisiin. Pitäjä- ja seurakuntajaot poikkeavat toisistaan noin 15 %:ssa seurakunnista ja tähän lukuun sisältyvät ne poikkeukset, jotka olivat jo ATA-koodin mukaisessa 1950-luvun aluejaossa.


title: Ruotsin piirit

text: Seurakunnat ovat olleet rekisteriyksiköitä väestökirjanpidossa ja Statistiska centralbyrån on laatinut väestötilaston seurakunnittain myös valtion ja kirkon erottamisen jälkeen. Eron jälkeen seurakuntia on yhdistetty kiihtyvässä tahdissa ja vuoteen 2014 mennessä lähes kaksi kolmasosaa vuonna 2000 olemassa olleista seurakunnista oli yhdistetty (toisaalta taas muutama uusikin seurakunta oli syntynyt erottamisten myötä Linköpingin ja Ljungbyn kunnissa, sekä Kungsbackan, Partillen ja Uddevallan kunnissa vain vuotta ennen piirijaon käyttöönottoa). Ruotsin kirkon seurakuntien lakkauttamista kuntien hallinnollisena aluejakon on toivottu sekä periaatteellisista syistä (kirkko ja valtio pidettävä erillään) että käytännöllisistä syistä (seurakunnat ovat nykyään usein koko kunnan kokoisia eivätkä vastaa aiempaa jakoa kaupunkiseurakuntiin ja pitäjiin).


title: Ruotsin piirit

text: Pitkän selvityksen jälkeen Ruotsin valtiopäivät päätti 29. toukokuuta 2013, että 1. tammikuuta 2016 alkaen perustetaan piirit ja Ruotsin kirkon seurakunnilla ei enää ole asemaa Ruotsin valtion aluejakojen joukossa. Lantmäteriet ja Riksantikvarieämbetet saivat tehtäväksi esittää kevään 2015 valtiopäiville ehdotuksen piirien nimistä ja rajoista, jotta valtiopäivät voi tehdä päätöksen asiasta 1. heinäkuuta 2015 mennessä.


title: Ruotsin piirit

text: Vain 26 kunnassa koko kunta muodostaa yhden piirin. Eniten piirejä on Gotlannin kunnassa, jossa niitä on peräti 92. Ruotsin manneralueella suurimman määrän piirejä omaava kunta on Falköpingin kunta 45 piirillä. Vertailun vuoksi vuoden 2015 lopussa, jolloin seurakuntajako lakkasi olemasta valtion aluejako, kokonaisen kunnan kattavia seurakuntia oli yhteensä 63 (lisäksi Forshaga-Munkforsin seurakunta kattoi kaksi kokonaista kuntaa, Forshagan ja Munkforsin kunnat). 46 sellaisessa kunnassa, jossa oli useita seurakuntia, seurakuntien määrä oli vuonna 2015 edelleen sama kuin vuoden 1999 lopussa (ja yhdessä kunnassa, Partillen kunnassa se peräti kasvoi yhdellä).


title: Ruotsin piirit

text: Piirien rajat ovat samat kuin Ruotsin kirkon seurakuntien rajat olivat vuodenvaihteessa 1999/2000. Nämä rajat tullaan säilyttämään jatkossa muuttumattomina.


title: Ranuan seurakunta

text: Ranuan seurakunta on Ranualla toimiva Suomen evankelis-luterilaisen kirkon seurakunta. Seurakunnalle kuuluva Ranuan kirkko on vuodelta 1914. Kirkkoherrana toimii Pentti Kallioranta.


title: Ranuan seurakunta

text: Ranuan seurakunta kuuluu Oulun hiippakuntaan. Vuonna 2017 seurakunnassa oli 3 587 jäsentä, noin 90 prosenttia kunnan väestöstä.


title: Joe Panik

text: Joseph Matthew "Joe" Panik (s. 30. lokakuuta 1990 Yonkers, New York) on yhdysvaltalainen baseballpelaaja, joka pelaa MLB-liigan San Francisco Giantsissa. Hänen pelipaikkansa on kakkosvahti.


title: Joe Panik

text: Vasemmalta lyövä Panik teki MLB-debyyttinsä kaudella 2014, ja onnistui vakiinnuttamaan paikkansa Giantsin kokoonpanossa heti tulokaskaudellaan. Ennen ammattilaisuraansa hän pelasi St. Johnin yliopiston joukkueessa.


title: Biancaneve

text: Biancaneve Oy on suomalainen vaatetusalan yritys, joka suunnittelee ja valmistaa urheiluvaatteita sekä esiintymisasuja.


title: Biancaneve

text: Yritys tuli tunnetuksi alun perin taitoluisteluasujen valmistajana, joita se on valmistanut esimerkiksi Kiira Korvelle , Laura Lepistölle ja Marigold Ice Unitylle sekä Nelosen Dancing on Ice-ohjelmaan .


title: Biancaneve

text: Nykyään Biancaneve valmistaa paljon kilpailuasuja myös fitness-urheilijoille ja on Suomen suurin fitness-bikinivalmistaja. Myös monien muiden lajien edustajat käyttävät yrityksen valmistamia esiintymisasuja, kuten esimerkiksi Jokerien KHL-Cheerleaderit .


title: Biancaneve

text: Vuosien varrella Biancaneve on valmistanut asuja myös esimerkiksi Linnanjuhliin, joissa luomuksia on nähty mm. Kiira Korven , Laura Lepistön ja Satu Taiveahon päällä. Lisäksi yritys on valmistanut asukokonaisuudet Miss Universe kilpailuun Viivi Pumpaselle, Sara Chafakille ja Lotta Hintsalle .


title: Biancaneve

text: Syksyllä 2013 Biancaneve julkaisi naisille suunnatun Bfit-urheiluvaatemalliston Nordic Fitness Expossa. Malliston tuotteita myydään tällä hetkellä kivijalkamyymälöissä Suomessa, Virossa ja Venäjällä sekä EU:n laajuisesti englanninkielisen verkkokaupan kautta .


title: Biancaneve

text: Huhtikuussa 2014 Biancaneve osallistui Saksassa järjestettyihin FIBO-kuntoilu- ja terveysmessuihin osana Suomen Team Finland -osastoa .


title: Jack Hawksworth

text: Jack Hawksworth (s. 28. helmikuuta 1991 Bradford, West Yorkshire) on brittiläinen kilpa-autoilija. Hän ajaa vuonna 2015 IndyCar Seriesissä A. J. Foyt Racing -tallin autolla. Debyyttinsä IndyCarissa Hawksworth teki kaudella 2014, jolloin ajoi täyden kauden Bryan Herta Autosport -tallin kalustolla.


title: Jack Hawksworth

text: Hawksworth voitti vuonna 2012 Star Mazda Championship -sarjan mestaruuden. Kyseessä oli hänen ensimmäinen vuotensa Pohjois-Amerikan sarjoissa.


title: Ike Udanoh

text: Ike Joseph Udanoh (s. 2. elokuuta 1989) on yhdysvaltalainen koripalloilija, pelipaikaltaan iso laitahyökkääjä tai sentteri.


title: Ike Udanoh

text: Udanoh pelasi itävaltalaisessa WBC Raiffeisen Welsissa syksyllä 2013. Hän pelasi kaudella 2012–2013 myös Uruguayssa ja Qatarissa. Suomeen Udanoh saapui talvella kesken kauden 2013–2014. Hän pelasi läntisen alueen II divisioonassa. Kauden lopulla hän nousi loukkaantumisista kärsineen ja Korisliigaa pelanneen Nilan Bisonsin kokoonpanoon ja sai kauden päätteeksi SM-pronssia. Ensiesiintymisensä Korisliigassa Udanoh teki 5. maaliskuuta 2014 tehden 12 pistettä ja ottaen kuusi levypalloa.


title: Ike Udanoh

text: Elokuussa 2014 Udanoh teki pelaajasopimuksen Tapiolan Hongan kanssa. Hänen merkityksensä joukkueen kokoonpanossa kasvoi merkittävästi edelliskaudesta.


title: Ike Udanoh

text: Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Elokuussa Udanoh palasi Loimaalle. Helmikuussa 2016 myös loimaalaisjoukkue joutui vakaviin talousongelmiin, ja Udanoh siirtyi italialaiseen Pallacanestro Ferrara 2011:een. Huhtikuussa hän siirtyi italialaiseen Pallacanestro Mantovanaan. Heinäkuussa 2016 hän teki sopimuksen ranskalaisen pääsarjajoukkue Hyères-Toulonin kanssa.


title: Ike Udanoh

text: Muun muassa Loimaan päävalmentaja Greg Gibsonin ja Hongan päävalmentaja Tuomas Iisalon mukaan Udanoh on poikkeuksellisen kova harjoittelija, joka on keskittynyt elämässään täysin koripalloon.


title: Geoffrey Dawson

text: Geoffrey Dawson (25. lokakuuta 1874 – 7. marraskuuta 1944) oli brittiläinen journalisti, joka toimi The Timesin päätoimittajana vuosina 1912-1919 ja 1923-1941.


title: Geoffrey Dawson

text: Dawson opiskeli Oxfordissa ja pääsi All Souls Collegen jäseneksi vuonna 1898. Hän joutui sanomalehtialalle puolivahingossa toimiessaan Etelä-Afrikassa Lordi Alfred Milnerin henkilökohtaisena avustajana. Milner halusi edistää polittisia pyrkimyksiään sijoittamalla Dawsonin johannesburgilaisen lehden toimitukseen. Vuodesta 1906 Dawson oli myös The Timesin Johannesburgin kirjeenvaihtaja.


title: Geoffrey Dawson

text: Vuonna 1911 Dawson palasi Lontooseen ja aloitti kokopäivätyöt The Timesissä.


title: Fruntimmersskolan i Viborg

text: Fruntimmersskolan i Viborg (alk. Töchterschule zu Wiburg eli Viipurin saksalainen tyttökoulu) oli Viipurissa vuosina 1788–1937 toiminut Suomen ensimmäinen tyttökoulu. Se perustettiin tyttöluokaksi Viipurin saksalaisen koulun yhteyteen ja erotettiin siitä omaksi koulukseen vuonna 1805. Vuonna 1841 Töchterschule muutettiin keisarillisella asetuksella ruotsinkieliseksi tyttökouluksi.


title: Fruntimmersskolan i Viborg

text: Saksan käyttö opetuskielenä selittyi sillä, että Venäjän vallan alle siirtyneen Vanhan Suomen alueella virkakielenä oli Baltian tapaan saksa ja vuodesta 1780 lähtien Venäjän keisarikunnan hallinnassa olleiden Itämeren kaupunkien koulut toimivat Pietarin saksalaisen kouluhallinnon alaisuudessa. Vastaavia saksankielisiä kouluja toimi samaan aikaan myös Haminassa, Käkisalmessa ja Savonlinnassa. Lähinnä porvariston tarpeita varten perustetut koulut seurasivat Keski-Euroopan viimeisimpiä kasvatusvirtauksia. Ne olivat aluksi maksuttomia ja muista kouluista poiketen avoimia kaikille sosiaaliluokille. Tyttökoulujen perustamisen mahdollisti vuonna 1804 Venäjän keisarikunnassa voimaantullut uusi koulujärjestys. Saksalaisia tyttökouluja toimi Viipurissa 1800-luvulla kaikkiaan kolme. Ensimmäinen suomenkielinen kaupunkiin saatiin vasta 1881, kun Viipurin suomalainen tyttökoulu perustettiin.


Niin kaikki on kuin ennenkin – levytyksiä vuosilta 1974–1975 on Jukka Kuoppamäen 5. syyskuuta 2014 julkaistu kahden CD-levyn kokoelma-albumi, joka sisältää hänen materiaaliaan vuosilta 1974–1975. Albumi sisältää kokonaisuudessaan Kuoppamäen studiolevyt "Aurinkomaa" (1974), "Väinämöinen" (1974) ja "Viivy vielä hetki" (1975). Lisäksi mukana on joitakin pelkästään kokoelmilla ja singleillä julkaistuja kappaleita.


title: Havi

text: Havi oli yksi Viipurin vanhoista suomalaisista kaupunginosista. Se sijaitsi vanhan kaupunkikeskustan kaakkoispuolella Viipurinlahden rannalla. Havi tunnettiin erityisesti teollisuusalueena, joka antoi nimensä myös samannimiselle yritykselle. Lisäksi Havissa sijaitsi Suomen suurin kesäteatteri.


title: Havi

text: Havin kaupunginosa sai alkunsa vuonna 1849 kun parikymmentä vuotta aikaisemmin perustettu Havin kynttilätehdas siirtyi paikalle Johanneksen pitäjästä. 1930-luvulle tultaessa se oli kasvanut 175 henkeä työllistäneeksi yritykseksi, jonka työntekijät asuivat suurimmaksi osaksi yhtiön rakentamissa asunnoissa Havin teollisuusalueen pohjoispuolella. Ensimmäinen asemakaava Haviin laadittiin vuonna 1926 ja talvisotaan mennessä kaupunginosa oli jo käytännössä täyteen rakennettu. Kynttilätehtaan lisäksi Havissa toimi myös lukuisia muita yrityksiä. Viipurin sataman tuntumassa alueen länsiosassa sijaitsivat Shellin, Gulfin, Nobel-Standardin sekä Suomen Petroolin varastot ja öljysäiliöt. Havissa olivat myös muun muassa Oy Puuteollisuus Ltd:n tehdas sekä Hankkijan Viipurin konttori.


title: Havi

text: Arkkitehti Uno Ullbergin suunnittelema Viipurin kesäteatteri sijaitsee 1500-luvulla rakennetun Sarvilinnoituksen suojissa. Vuonna 1934 valmistuneessa kesäteatterissa on istumapaikkoja 2 000:lle katsojalle, sekä tuhansia paikkoja rinnekatsomoissa. Siellä järjestettiin muun muassa Viipurin laulujuhlien konsertteja vuonna 1935. Kesäteatteri toimii nykyäänkin erilaisten tapahtumien näyttämönä.


title: Havi

text: Vuoden 1930 väestönlaskennassa Havissa oli 1 387 asukasta, joista 1 321 oli suomenkielisiä, 38 ruotsinkielisiä ja 28 muunkielisiä.


title: Kutsumerkki

text: Kutsumerkki (), joskus suomen kielessä myös "kutsutunnus" tai 1900-luvun alussa myös "kutsuhuuto", on tapa erottaa dataliikenteessä, puheliikenteessä, sähkötyksessä tai muussa viestinnässä radioasemat toisistaan pitkää nimeä lyhyemmällä tavalla. Kun 1900-luvun alussa sähkötys oli erittäin merkittävä radioliikennemuoto, oli tärkeää myös se, että vakioidut viestin osat lyhennettiin sähkötykselle sopiviksi. Yhdysvalloissa kutsumerkkien vakioiminen alkoi 1912.


title: Kutsumerkki

text: Radioamatööriliikenteessä kutsumerkeille perustettiin aikaisemmin solmitun kansainvälisen sopimuksen perusteella kansainvälinen järjestelmä 1. tammikuuta 1929 alkaen. Kutsumerkeistä muodostui vakioitu tapa ilmoittaa radioasema tunnuksena siten, että kutsumerkin ensimmäinen kirjainosa osoitti valtion tai joissain tapauksissa kutsumerkillisen yhteisön, kutsumerkin keskellä oleva numerotunnus merkkiin liittyvän aluepiirin maan tai yhteisön sisällä ja numeron jälkeinen osa varsinaisen radioaseman. Tätä järjestelmää käytetään edelleen. Suomen yleisin kutsutunnustyypin, OH:n, merkki oli ennen kansainvälistä vakioimista Havaijilla käytetty. OH on myös Suomen lentokoneiden kansainvälinen tunnus.


title: Kutsumerkki

text: Amatööriradioasemien lisäksi kutsumerkkejä on myös vesialuksilla meri-VHF:n ja meri-HFn käyttöön liittyen. Myös lentokoneilla on vakioitu tunnuksensa. Kansainvälisen televiestintäliiton, ITU:n, tietokannassa oli 30. lokakuuta 2014 57 OF-kutsutunnusta, 139 OG-kutsutunnusta, 148 OI-kutsutunnusta. Eniten on OH- ja OJ-kutsutunnuksia.


title: Kutsumerkki

text: Suomessa radioliikenteen kutsumerkit alkavat kirjaimilla OF, OG, OH tai OI. Näistä OH on kaikkein yleisin. 30. syyskuuta 2014 käytössä olevista 7 103 julkisesta radioamatöörikutsumerkistä 6 975 (98 %) oli OH-kutsumerkkejä, 78 (1 %) OG-kutsumerkkejä, 25 (0,3 %) OJ-kutsumerkkejä 21 (0,3 %) ja OF-kutsumerkkejä 4 (0,05 %).


title: Kutsumerkki

text: Monissa tapauksissa alueelliset radioamatööriyhteisöt käyttävät pääasiallisena kutsumerkkinään Suomen OH-tunnuksellisia merkkejä, joissa on numero-osana kotipaikan entinen piirinumerotunnus, joka on Ahvenanmaan maakunnassa "0" ja manner-Suomessa 1-9. Kun samassa entisessä piirissä on useimpia yleisradioamatöörikerhoja, on usein ensimmäiseksi perustetun tunnus muotoa OH#AA, toisen OH#AB, kolmannen OH#AC ja neljännen OH#AD. OH#AF -asemissa on ollut asemia, jotka ovat liittyneet asevelvollisten radioamatööritoimintaan varuskunnissa, esimerkiksi OH5AF, joka on ollut reserviupseerikoulun viestikomppanian toisessa kerroksessa olleen amatööriradioaseman tunnus.


title: Kutsumerkki

text: Jos amatööriradioaseman tunnus kerhoilla on OH#R**, niin silloin kyse on todennäköisesti radiotoistimesta, joka vastaanottaa vaikutusalueensa yhdestä suunnasta lähettäjien viestit ja lähettää sen koko vaikutusalueen säteelle muille radioasemille, jolloin käyttäjäpiiri laajenee yli radiolähettimien oman kantaman.


title: Kutsumerkki

text: OI-kutsumerkit olivat ennen sotilasradioamatööritoiminnan kutsumerkkejä, mutta kun toiminta virallisessa muodossaan päätettiin, jäivät ne edelleen varuskuntien käyttöön. OI-kutsumerkkejä on viestikilloilla ja radioamatöörikerhoilla, jotka ylläpitävät museoradioasemia, jotka liittyvät jotenkin sotamuseoihin.


Miljoona hikistä kilometriä – levytyksiä vuosilta 1976–1978 on Jukka Kuoppamäen 5. elokuuta 2014 julkaistu kahden CD-levyn kokoelma-albumi hänen tuotannostaan vuosilta 1976–1978. Se sisältää kokonaisuudessaan Kuoppamäen albumit "Päng päng" (1976), "Miljoona hikistä kilometriä" (1976), "Pilvet" (1977) ja "Rakkautta maailmaan" (1978). Lisäksi mukana on vuoden 1978 kokoelmalla "Käy vierelläin" julkaistu kappale ”Hänen kädessään”.


Maailmanlaajuinen merenkulun hätä- ja turvallisuusradiojärjestelmä (, GMDSS) on laaja radiojärjestelmä, jota käytetään merenkulussa ja sisävesiliikenteessä avun hälyttämiseen.


title: Maailmanlaajuinen merenkulun hätä- ja turvallisuusradiojärjestelmä

text: Järjestelmä koostuu puheradiosta, meri-VHFn ja meri-HF:n muodossa, navigaatiokaukokirjoituksesta (Navtex), hätäpaikannusradiopoijusta (EPIRB), etsintä- ja pelastustoisiotutkavastaajasta (SART).


title: Mogyoród

text: Mogyoród on Unkarin kunta Pestin läänissä Budapestin koillispuolella. Kunnassa on arviolta 6 560 asukasta (vuonna 2016), ja sen pinta-ala on 34,48 neliökilometriä.


title: Mogyoród

text: Mogyoródin kunnan alueella on Hungaroringin moottorirata, jolla järjestetään vuosittain muun muassa Formula 1 -osakilpailu.


title: Navigaatiokaukokirjoitus

text: Navigaatiokaukokirjoitus () on osa maailmanlaajuista merenkulun hätä- ja turvallisuusradiojärjestelmää. Sen avulla vastaanotetaan paperille tulostetussa muodossa vesialuksille tietoja säästä ja merenkulkutilanteesta.


title: Turku Radio

text: Turku Radio on Suomen rannikkoasemaradio, joka vastaa liikenneviraston meripelastuslain mukaisesta velvoitteesta hoitaa merenkulun turvallisuusradioviestintä.


title: Turku Radio

text: Turku Radio tuottaa merenkulkuvaroitukset, sää- ja jäätiedotukset, varmistaa hätäradioliikenteen hoitoa Suomen merialueilla, ylläpitää tietokantaa vaarallisista lasteista sekä tukee jäänmurtamista välittämällä alus- ja reittitietoja. Turku Radion asema ja tukiasemat vastaanottavat ja välittävät Euroopan yhteisön asetuksen mukaiset kalastusilmoitukset Suomen, Latvian, Liettuan ja Viron kalastusvyöhykkeiltä sekä toimii ympärivuorokautisesti merenkulun turvalaitteiden vikailmoitusten vastaanottopisteenä.


title: Turku Radio

text: Rannikoilla toimii Bothnia VTS, West Coast VTS, Archipelago VTS, Hanko VTS, Helsinki VTS ja Kotka VTS. Saimaan alueella toimii Saimaa VTS eli Saimaa Vessel Trafic, muualla sisävesillä palvelua ei ole.


title: Turku Radio

text: Aseman ja tukiasemien päivitetty luettelo julkaistaan verkossa, jonne on linkki Turvallisuusradion sivulla.


title: Manuel Fernández

text: Manuel Fernández voi tarkoittaa ainakin seuraavia henkilöitä:


title: Hätätaajuus

text: Hätätaajuus on radiotaajuus, joka on kanavoitu hätäkanavaksi. Hätätaajuutta käytetään kommunikointiin hätätilanteissa, esimerkiksi Mayday-hätäkutsun lähettämiseen. Kaikki hätätaajuudet eivät välitä puhetta, vaan jotkut niistä, kuten maailmanlaajuisen merenkulun hätä- ja turvallisuusradiojärjestelmän kanava 70, on tarkoitettu ainoastaan pakettidataliikenteelle.


title: Robit

text: Robit Oyj (vuoteen 2015 Oy Robit Rocktools Ltd) on Lempäälän Sääksjärvellä toimiva konepajayritys, joka valmistaa porakruunuja kallionlouhintaan ja putkitusteriä maaporaukseen.


title: Robit

text: Robit on kasvanut nopeasti, ja lokakuussa 2014 sille myönnettiin valtakunnallinen yrittäjäpalkinto. Vuonna 2013 Hallituspartnerit ry palkitsi Robitin Kultainen nuija -palkinnolla tehokkaasta hallitustyöskentelystä.


title: Robit

text: Robit listautui Helsingin pörssin First North -listalle toukokuussa 2015. Yhtiön listautumisanti ylimerkittiin ja Robit keräsi uutta pääomaa annissa noin 33 miljoonaa euroa ennen pääomistaja Swotin mahdollista lisäosakeoptiota. Osakeannin jälkeen Robitin markkina-arvoksi tuli noin 91 miljoonaa euroa. Robit haki osakkeensa ottamista Helsingin pörssin päälistalle toukokuussa 2017. Yhtiön näkemyksen mukaan siirtyminen päälistalle edesauttaa Robitin kasvustrategian toteutumista.


title: Rohtokäärö

text: Rohtokäärö (Medicine Bundle) oli Pohjois-Amerikan intiaanien käyttämä yhteisöllinen tai henkilökohtainen uskonnollinen esine, jonka koko, ulkonäkö ja sisältö vaihtelivat huomattavasti. Käärö tai pussi tehtiin alun perin nahasta ja sen koristeluun käytettiin muun muassa sulkia, hiuksia ja erilaisia piirroksia.


title: Rohtokäärö

text: Erityisillä rohtoseuroilla oli usein omat rohtokäärönsä, jotka yhdistivät seuran jäseniä ja tekivät mahdolliseksi seuran toiminnan. Suurin osa rohtokääröistä oli kuitenkin henkilökohtaisia pyhiä esineitä, jotka perustuivat Suurelta hengeltä välittyneeseen näkykokemukseen.


title: Jordanin perusmuoto

text: Jordanin perusmuoto on tietyntyyppinen lohkomatriisi. Näitä lohkoja, joista matriisi koostuu, nimitetään Jordanin lohkoiksi. Jordanin perusmuotoa merkitään formula_1:llä ja tämän diagonaalilla on siis Jordanin lohkot, joita merkitään formula_2, missä formula_3. Toisin sanoen, formula_4.


title: Jordanin lohko

text: Jordanin lohko on matriisi, jossa on nollasta poikkeavia alkioita vain diagonaalilla diagonaalin viereisillä lävistäjillä. Diagonaalin viereisillä lävistäjillä on ykkösiä ja diagonaalilla mitähyvänsä vakioita. Nämä diagonaalilla olevat vakiot ovat matriisin formula_1, jolle on laskettu Jordanin matriisihajotelma, ominaisarvoja. Tätä lohkoa merkitään formula_2, jossa formula_3 viittaa siihen, monesko lohko se on kyseisessä Jordanin perusmuodossa. Eli formula_4


title: Kasviorganologia

text: Kasviorganologia on kasvitieteen osa-alueen kasvimorfologian osa-alue, joka tutkii kasvin ulkoista rakennetta, kuten hedelmien tai kukintojen muotoa. Esimerkiksi juuristoon voi muodostua mukuloita, kuten porkkanalla tai lantulla tai mukulamaisia versojuuria, kuten daalialla. Juuret voivat olla myös kiipimäjuuria, kuten köynnöskasvien juuret. Maavarret voivat olla esimerkiksi juurakoita tai sipuleita. Kasvin varren rakenne vaikuttaa koko kasvin muotoon esimerkiksi siten, että puuvartiset kasvit ovat varpuja, pensaita, tai puita. Kukat voivat olla kaksineuvoisia, jolloin sekä emit ja heteet ovat samassa kukassa, tai ne voivat olla yksineuvoisia, tai neuvottomia. Kuivat hedelmät voivat olla kotia, jotka aukeavat, tai ne voivat olla pähkylöitä tai lohkohedelmiä. Mehevät hedelmät puolestaan voivat olla marjoja tai luumarjoja.


title: Kuma-luokka

text: Kuma-luokka () oli keisarillisen Japanin laivaston viiden vuosina 1917-1921 valmistetun aluksen muodostama kevyt risteilijäluokka. Neljä luokan aluksista tuhoutui toisessa maailmansodassa.


title: Aineeton kulttuuriperintö

text: Aineeton kulttuuriperintö tarkoittaa sellaisia käytäntöjä, kuvauksia, ilmauksia, tietoja ja taitoja, jotka yhteisöt, ryhmät tai joissain tapauksissa yksityishenkilöt tunnustavat osaksi kulttuuriperintöään. Tämä artikkeli käsittelee YK:n kasvatus-, tiede- ja kulttuurijärjestö Unescon yleissopimusta aineettoman kulttuuriperinnön suojelemisesta.


title: Aineeton kulttuuriperintö

text: Unescon yleissopimus aineettoman kulttuuriperinnön suojelemisesta on YK:n kasvatus-, tiede- ja kulttuurijärjestö Unescon yleissopimus. Siinä määritellään aineettoman kulttuuriperinnön olevan sellaisia käytäntöjä, kuvauksia, ilmauksia, tietoja ja taitoja, jotka yhteisöt, ryhmät tai joissain tapauksissa yksityishenkilöt tunnustavat osaksi kulttuuriperintöään. Sopimus tunnistaa myös näihin liittyvät välineet, esineet ja kulttuuriset tilat osaksi aineetonta kulttuuriperintöä. Unesco hyväksyi sopimuksen vuonna 2003, mutta ilmiönä aineeton kulttuuriperintö on yhtä vanha kuin ihmiskunta. Sen ilmenemismuotoja voivat olla esimerkiksi suulliset perinteet, esittävät taiteet, sosiaalisen elämän käytännöt, rituaalit ja juhlamenot tai luontoa ja maailmankaikkeutta koskevat tiedot, taidot ja käytännöt. Aineeton kulttuuriperintö säilyy ja välittyy elävänä ja muuntuvana sukupolvilta seuraaville. Tällaisen kulttuuriperinnön avulla voi Unescon mukaan edistää kulttuurien välistä vuoropuhelua ja vahvistaa ihmisten kunnioitusta erilaisia elämäntapoja kohtaan. Erityisen tärkeää aineettoman kulttuuriperinnön ymmärtäminen on erilaisten vähemmistöjen ja valtaväestön yhteiselon sujumisen ja kulttuurisen moninaisuuden säilymisen kannalta.


title: Aineeton kulttuuriperintö

text: Yleissopimus aineettoman kulttuuriperinnön suojelemisesta hyväksyttiin vuonna 2003 Unescon yleiskokouksessa. Sopimus astui voimaan vuonna 2006, kun 30 Unescon jäsenvaltiota oli saattanut voimaan. Tällä hetkellä yleissopimuksen piiriin kuuluu 172 valtiota (12/2016).


title: Aineeton kulttuuriperintö

text: Yleissopimuksen tavoitteina on edistää aineettoman kulttuuriperinnön vaalimista, taata eri yhteisöjen, ryhmien ja yksilöiden aineettoman kulttuuriperinnön kunnioittaminen, lisätä tietoisuutta aineettoman kulttuuriperinnön merkityksestä paikallisella, kansallisella ja kansainvälisellä tasolla ja vahvistaa siten myös keskinäistä yhteisymmärrystä sekä tarjota kansainvälistä yhteistyötä ja apua . Yleissopimus antaa raamit tavoitteiden toteuttamiseen, mutta jättää myös tilaa kansallisille tulkinnoille ja vapauden valita toimeenpanotapa. Sopimus määrittelee, että "sopimuksen osapuolen tulee ryhtyä tarvittaviin toimiin aineettoman kulttuuriperinnön suojelemiseksi omalla alueellaan [...] [sekä] tunnistaa ja määritellä alueellaan esiintyvän aineettoman kulttuuriperinnön eri elementit". Tämän kartoittamisen on tarkoitus tapahtua yhteistyössä yhteisöjen, ryhmien ja asianmukaisten kansalaisjärjestöjen kanssa. Käytännössä sopimuksen osapuolen tulee luetteloida alueensa aineeton kulttuuriperintö ja päivittää tätä luetteloa säännöllisesti.


title: Aineeton kulttuuriperintö

text: Luetteloinnin lisäksi sopimus velvoittaa osapuolta laatimaan ja ottamaan käyttöön yleisen toimintalinjauksen aineettoman kulttuuriperinnön suojelemiseksi, nimeämään tai perustamaan vähintään yhden asiantuntijaelimen ja edistämään aineettoman kulttuuriperinnön vaalimisen kannalta hyödyllistä tutkimusta. Muita sopimuksen asettamia velvoitteita ovat esimerkiksi tiedon levittäminen elävää kulttuuriperintöä uhkaavista tekijöistä.


title: Aineeton kulttuuriperintö

text: Unescon yleissopimus määrittelee kaksi kansainvälisellä tasolla toimivaa aineettoman kulttuuriperinnön luetteloa ja yhden rekisterin. Tämän lisäksi sopimusvaltiot laativat omat kansalliset luettelot alueensa aineettomasta kulttuuriperinnöstä. Vuoden 2016 lopussa Ihmiskunnan aineettoman perinnön luettelossa on 366 kohdetta, Kiireellistä suojelua vaativan aineettoman kulttuuriperinnön luettelossa on 47 kohdetta ja parhaiden käytäntöjen rekisterissä on 17 ohjelmaa, käytäntöä ja aktiviitteettia.


title: Aineeton kulttuuriperintö

text: Unescon yleissopimus aineettoman kulttuuriperinnön suojelemisesta astui Suomessa voimaan toukokuussa 2013. Suomen opetus- ja kulttuuriministeriö on antanut sopimuksen toimeenpanon Museoviraston vastuulle ja nimennyt aineettoman kulttuuriperinnön asiantuntijaryhmän toimeenpanoprosessin tueksi.


title: Aineeton kulttuuriperintö

text: Toimeenpanon valmistelussa Museoviraston yhteistyökumppanina toimi Kulttuuripoliittisen tutkimuksen edistämissäätiö CUPORE. Yhteistyön ensimmäisessä vaiheessa tuotettiin selvitys "Aineeton kulttuuriperintö. Esimerkkejä Unescon 2003 yleissopimuksen toteuttamisesta verrokkimaissa" (2014), jossa kartoitetaan sopimuksen toimeenpanoa 15:ssä sopimukseen piiriin kuuluvassa maassa. Hankkeen loppuraportti "Elävä aineeton kulttuuriperintö" (2015) esittelee asiantuntijoiden ja kentän toimijoiden näkemyksiä sopimuksen toteuttamisesta. Museovirasto laati suunnitelman kansallisesta toimeenpanosta (2015) laajan asiantuntijoiden ja sidosryhmien kuulemisen sekä tutkimus- ja selvitystyön perusteella. Toimeenpanossa korostuu yhteisöjen rooli ja verkostopohjaiset mallit aineettoman kulttuuriperinnön tunnistamisessa ja määrittelyssä. Sopimukseen liittyvien toimien tarkoituksena on tukea sellaisia toimia, jotka edistävät yhteisöjen ja ryhmien edellytyksiä harjoittaa ja siirtää aineetonta kulttuuriperintöään seuraaville sukupolville. Toimeenpano-ohjelmaa täydennettiin kesäkuussa 2016 "Aineettoman kulttuuriperinnön toimenpideohjelmalla vuosille 2016-2018." Toimeenpano-ohjelma mukailee aikaisemmin julkaistua toimenpidesuunnitelmaa. Siinä kiinnitetään huomiota yleisiin tavoitteisiin ja muotoillaan toimenpiteitä Elävän perinnön wikiluettelon, kansallisen elävän perinnön luettelon sekä kansainvälisen yhteistyön osalta.


title: Aineeton kulttuuriperintö

text: Yleissopimuksen asettamiin vaatimuksiin kuuluu aineettoman kulttuuriperinnön kansallisen luettelon laatiminen. Suomessa tätä luettelointia toteutetaan kahdessa tasossa. Alkuvuodesta 2016 avattu Elävän perinnön wikiluettelo tarjoaa yhteisöille mahdollisuuden esitellä omaa kulttuuriperintöään ja yleisölle mahdollisuuden tutustua siihen. Wikiluettelosta on mahdollisuus hakea vuonna 2017 avattavaan varsinaiseen kansallisen aineettoman kulttuuriperinnön luetteloon, johon valittavista kohteista päättää opetus- ja kulttuuriministeriö. Unescon kansainväliseen luetteloon haettavien kohteiden on oltava listattu tähän kansallisen tason luetteloon.


title: Aineeton kulttuuriperintö

text: Toinen keskeinen työmetodi kansallisessa toimeenpanossa on monialaisista toimijaverkostoista kootut elävän perinnön ringit. Ringit toimivat perinteen harjoittamisesta, siirtämisestä, tutkimisesta ja dokumentoinnista vastaavien toimijoiden solmukohtana. Ensimmäisenä toimijoiden rinki on perustettu käsitöiden alalle. Lisäksi on perustettu luontorinki huhtikuussa 2016 sekä kansanmusiikin ja kansantanssin rinki heinäkuussa 2016 Kaustisen kansanmusiikkijuhlilla. Rinkien tehtävä on viedä toimeenpanoa eteenpäin omalla toimialallaan.


title: Aineeton kulttuuriperintö

text: Koska yleissopimuksessa huomioidaan aineettoman kulttuuriperinnön moninaisuus, pyritään myös rinkitoiminnassa kiinnittämään huomiota toimijoiden moninaisuuteen. Rinkejä muodostettaessa pyritään huomioimaan yhteiskunnan, kulttuurien ja kielten moninaisuus ja erityishuomiota kiinnitetään vähemmistökulttuureihin.


title: Aineeton kulttuuriperintö

text: Unescon sopimukseen kuuluu osana luettelointi, jonka tarkoituksena on tuoda näkyvyyttä elävälle perinnölle ja jakaa hyviä käytäntöjä. Suomessa elävää perintöä aletaan keräämään Elävän perinnön wikiluettelon avulla. Luetteloon erilaiset yhteisöt, ryhmät ja yhdistyksen voivat kirjoittaa omasta elävästä perinnöstään. Luettelo on elävä asiakirja, jota voidaan täydentää ja päivittää jatkuvasti. Elävän perinnön luettelossa on yhdeksän kategoriaa perinteille. Perinteet voivat liittyä esimerkiksi juhliin, ruokaan, esittäviin taiteisiin, musiikkiin ja tanssiin, luontoon ja maailmankaikkeuteen, suulliseen perinteeseen tai käsitöihin. Lisäksi luettelossa voidaan esitellä hyviä elävän perinnön vaalimisen käytäntöjä.


title: Yūbari

text: Yūbari () oli Keisarillisen Japanin laivaston kevyt risteilijä toisessa maailmansodassa.


title: Yūbari

text: Alus tilattiin lokakuussa 1921 Sasebon laivastoarsenaalilta. Sen köli laskettiin 5. kesäkuuta 1922 ja alus laskettiin vesille 5. maaliskuuta 1923. Alus otettiin palvelukseen puoli vuotta myöhemmin 31. heinäkuuta.


title: Yūbari

text: Alus upposi 28. huhtikuuta 1944 Yhdysvaltain laivaston sukellusveneen "USS Bluegillin" torpedoimana.


title: Norröra

text: Norröra on Norrtäljen kunnassa Furusundin lähellä sijaitseva saari. Saarelle liikennöi Waxholmsbolaget päivittäin ympäri vuoden ja kesäisin Blidösundsbolagetin laivat.


title: Norröra

text: Norröra kuului monen muun Roslagenin saaren kanssa 1300-luvulla Penningbyn tilaan ja ensimmäisten asukkaiden oletetaan tulleen Baltiasta. 1900-luvun vaihteessa saarella asui 16 perhettä, yhteensä 50 henkilöä. Nykyisin saarella asuu vain pari perhettä vuoden ympäri, mutta kesäisin sinne saapuu noin 130 perhettä.


title: Norröra

text: Saarella on kuvattu Astrid Lindgrenin Saariston lapset -elokuvat ja TV-sarja.


title: Non-Stop

text: Non-Stop on 70-luvun vihannesten toinen pitkäsoitto. Se sisältää 16 kappaletta, joista Jason & The Scorchersin Pray For Me Mama (I'm a Gypsy Now) -käännös Rukoillaan äiti (olen kypsä nyt) ja Maanalainen armeija julkaistu maaliskuussa EP:llä. Aikaisemmin Woimasoinnun ja Ramopunk.comin 10-vuotiskokoelmalevyillä julkaistuista Hyökyaalto Helsinkiin ja Joskus sut mä tunsin -kappaleista tällä levyllä uudet versiot. Danny Punk vierailee duetoimassa Seuraavalla tasolla ja ex-Vihannes Chemo soittaa saksofonia useammassakin kappaleessa.


title: Non-Stop

text: Kaikki kappaleet säv. ja san. Petri Pajunen, ellei toisin merkitty.


title: Non-Stop

text: Sovitukset 70-luvun Vihannekset.


title: Kroneckerin tulo

text: Kroneckerin tulo on tulo, joka voidaan määrittää kahdelle tai useammalle matriisille. Tuloa merkitään formula_1-symbolilla. Kroneckerin tulo määritellään seuraavasti: Olkoot formula_2- ja formula_3-matriisi. Tällöin saadaan matriisi, jonka koko on formula_4.


title: Kroneckerin tulo

text: eli alkioittain tarkasteltuna:


title: Kroneckerin tulo

text: Kroneckerin tulo matriisin ja vakion välillä palauttuu normaaliksi matriisin kertomiseksi vakiolla eli formula_7, missä formula_8 on skalaari. Samoin Kroneckerin tulo matriisin ja nollamatriisin välillä on nolla. Laskettaessa saadaan Kroneckerin tuloa yksikkömatriisin ja matriisin välille, jonka diagonaalilla on matriisi A eli formula_9. Vastaavasti matriisin ja yksikkömatriisin välinen Kroneckerin tulo on formula_10. Diagonaalimatriisin formula_11, jonka koko on formula_12 ja matriisin formula_13 Kroneckerin tulo on formula_14


title: Kroneckerin tulo

text: Esimerkki:


title: Kroneckerin tulo

text: Olkoot formula_13 ja formula_17 formula_18-kokoisia matriiseja, formula_19 ja formula_20 formula_21-kokoisia matriiseja sekä formula_8 vakio. Tällöin pätevät seuraavat laskusäännöt:


title: Sendai-luokka

text: Sendai-luokka () oli keisarillisen Japanin laivaston kolmen vuosina 1922-1925 valmistetun aluksen muodostama kevyt risteilijäluokka. Kaikki luokan alukset tuhoutuivat toisessa maailmansodassa. Suunnitelman mukaan luokkaan piti sisältyä kahdeksan alusta, joista viisi peruutettiin.


title: Sendai-luokka

text: "Ayasen", "Minasen", "Otonasen" ja vielä nimeämättömän aluksen tilaukset peruutettiin laivastosopimuksen seurauksena ja niihin varatut varat siirrettiin Furutaka-luokan alusten hankintaan.


title: José María Guido

text: José María Guido (29. elokuuta 1910 - 13. kesäkuuta 1975) oli Argentiinan väliaikainen presidentti maaliskuun lopusta 1962 elokuun puoliväliin 1963.


title: José María Guido

text: Guido väitteli lainopin tohtoriksi La Platan yliopistossa ja toimi nuoresta saakka radikaalissa puolueessa ("Unión Cívica Radical"). Hänet valittiin senaattiin 1958 ja samana vuonna puolueensa puheenjohtajaksi.


title: José María Guido

text: Guidon asema oli vaikea aikana, jolloin peronistipuolue oli kielletty, mutta jotkut ryhmät olisivat sallineet uusperonistien palata politiikkaan. Guido kannatti aluksi peronismin kieltäjiä eli ”punaisia”, mutta kallistui sitten sallivampien ”sinisten” kannalle näiden päästyä valtaan vuoden 1962 vallankumouksessa. Siinä Arturo Frondizi pakotettiin luopumaan vallasta vaalivilpistä syytettynä, ja armeijan ja laivaston pakottama parlamentti nimitti virkaan saman puolueen Guidon.


title: José María Guido

text: Elokuun 13. päivänä 1963 Argentiinan parlamentin molemmat kamarit päättivät yhteisistunnossaan nimittää maan uudeksi presidentiksi Arturo Umberto Illian.


title: Tacinga

text: Tacinga on opuntioille ("Opuntia") läheinen kaktuskasvisuku. Tieteellinen nimi on anagrammi sanasta catinga eli caatinga, joka on brasilialainen nimitys Bahian osavaltiossa tavattavalle kausivihannalle piikkipensaskasvillisuudelle. Suvussa on kuusi lajia.


title: Tacinga

text: Kasvit ovat pensasmaisia, usein kiipeileviä tai maanmyötäisiä. Varret ovat liereitä, toisinaan hieman litistyneitä, tai pyöreitä, vastapuikeita tai soikeita muodoltaan ja hieman litistyneitä, nivelettömiä tai nivelikkäitä, vihreitä, meheviä ja aikaa myöten puutuvia. Lehdet ovat pieniä, hyvin surkastuneita, ohuita ja lieriömäisiä. Areolit ovat mustia, ja niissä on herkästi irtoavia väkäskarvoja (glokidioita). Piikkejä on kaksi tai kolme tai ei yhtään, ja ne karisevat pian. Varren kärjen ympärillä sijaitsevat kukat ovat kalpean keltaisia ja vihreän-, violetin- tai ruskeansävyisiä. Kukan tyviosa on ontto, paksu, varsimainen, pienisuomuinen ja siinä on areoleja glokidioineen. Kehälehdet ovat taipuneita, ja sekä heteet että vartalo pistävät ulos niiden suusta tiheänä kimppuna. Kehän ja hetiön välissä on pitkien ja kiharoiden karvojen muodostama kiehkura. Siitepölyhiukkasessa on 12 itureikää, pieniä piikkejä ja huokosia. Hedelmät sijaitsevat yksittäin ja ovat meheviä, pitkänomaisia, vihreitä, valkoisia, ruskehtavia tai punertavia, ja niissä on syvä napamainen muodostuma. Siemenet ovat lähes pallonmuotoisia, pallomaisia tai päärynänmuotoisia ja hieman sivulta litistyneitä. Siemenissä on tiheän karvoituksen peittämä vaippa.


title: Tacinga

text: Suku kasvaa Brasilian itä- ja pohjoisosien caatinga-alueella.


title: Tacinga

text: Suvun kuusi lajia ovat:


title: Anna Ilomäki

text: Anna Ilomäki (s. 2. lokakuuta 1970) on aktiiviuransa päättänyt suomalainen aitajuoksija. Seuratasolla hän edusti Viherlaakson Veikkoja ja vuodesta 1991 lähtien Helsingin Kisa-Veikkoja. Hänen valmentajinaan toimivat Seppo Lipasti, Erkki Viita ja Tapio Laitinen. Kalevan kisoista Ilomäki saavutti pronssia 100 metrin aitajuoksussa vuonna 1989. Lisäksi hän oli viestijuoksun SM-kisoissa mukana voittamassa pronssia 4 x 100 metrin viestijuoksussa vuonna 1992. Sisäratojen SM-kilpailuista Ilomäki voitti pronssia 60 metrin aitajuoksussa vuonna 1989. Virallisissa kilpailuissa hän ei ole esiintynyt vuoden 1994 jälkeen.


title: Huuhkajat-keräilykortit

text: Huuhkajat-keräilykortit ovat suomalaisen Funfair Oy:n kehittämät jalkapalloaiheiset keräilykortit, jotka on toteutettu yhdessä Suomen Palloliiton kanssa. Korteissa on Suomen jalkapallomaajoukkueen eli Huuhkajien pelaajia ja toimihenkilöitä eri vuosikymmeniltä. Korteissa on ilmaistu aina pelaajan puolustus-, keskikenttä- ja hyökkäystaidot asteikolla 1–100. Lisäksi kortissa on pelaajan pelaamat maaottelut ja niissä tehdyt maalit. Kortit voi kerätä kovakantiseen kansioon.


title: Huuhkajat-keräilykortit

text: Ensimmäinen korttisarja ilmestyi vuonna 2011 ja siihen kuului 123 erilaista korttia seitsemästä eri kategoriasta, jotka olivat "Huuhkajat-peruskortit", "Kultainen sukupolvi", "Gladiaattorit", "Hall of Fame", "Naisten maajoukkue", "Tähtipelaaja" ja "Captain's Ball". Korttipakkojen kannessa olivat Jari Litmanen ja Sami Hyypiä.


title: Huuhkajat-keräilykortit

text: Toinen korttisarja ilmestyi vuonna 2013. Siihen kuului 122 erilaista korttia (eli kortit numero 124–245) yhdeksästä eri kategoriasta, jotka olivat muuten samat kuin ykkössarjassa, mutta "Kultainen sukupolvi" puuttui ja uusia olivat "Rising stars", "Old stars" ja "Kuningas" (vain Jari Litmanen). Korttipakkojen kannessa toisessa sarjassa olivat Mikael Forssell ja Niklas Moisander.


title: Huuhkajat-keräilykortit

text: Vuonna 2015 ilmestyi kolmas korttisarja.


title: Huuhkajat-keräilykortit

text: Huuhkajat-keräilykortit syntyivät Funfairin toimitusjohtajan Jari Elamon kuusivuotiaan pojan toiveesta. Poika halusi keräilykortteja, joissa olisi suomalaisia pelaajia.


title: Raija Kuusivuori

text: Raija Sinikka Marjatta Kuusivuori (s. 2. joulukuuta 1949 Tuusula) on aktiiviuransa päättänyt suomalainen kilpakävelijä. Seuratasolla hän edusti koko uransa ajan Keski-Uusimaan Urheilijoita ja vastasi itse omasta valmennuksestaan. Kalevan kisoista Kuusivuori saavutti pronssia 5 000 metrin ratakävelystä vuonna 1989. Virallisissa kilpailuissa hän ei ole esiintynyt vuoden 1996 jälkeen.


title: Andrej Nestrašil

text: Andrej Nestrašil (s. 22. helmikuuta 1991) on tšekkiläinen jääkiekkoilija, joka pelaa NHL-seura Carolina Hurricanesissa. Hän on Detroit Red Wingsin 75. varaus vuodelta .


title: Andrej Nestrašil

text: Nestrašil varattiin CHL:ään kahdeksantena pelaajana Victoriaville Tigersiin. Kaudella 2008–2009 hän pelasi joukkueessa ensimmäisen kautensa Pohjois-Amerikassa. Nestrašil oli joukkueen toiseksi paras pistemies 22 maalilla ja 35 syötöllä 66 pelissä. Victoriaville pääsi pudotuspeleihin oltuaan keskisen divisioonan kolmanneksi. Nestrašil teki kaksi maalia ja syötti yhden neljässä ottelussa sarjassa Shawinigania vastaan.


title: Andrej Nestrašil

text: Kaudella 2009–2010 Nestrašil sai nopean alun Victoriavillessä ennen loukkaantumistaan kauden myöhemmällä puoliskolla. Tigres eteni kaudella QMJHL:n semifinaaleihin asti. Nestrašil teki 43 pistettä Tigresin 44 ensimmäisessä pelissä. Yhteensä hän teki kauden 50 runkosarjapelissä 16 maalia ja sai 35 syöttöpistettä. 16 pudotuspeliottelussaan hän teki kaksi maalia ja syötti neljä.


title: Andrej Nestrašil

text: Kaudeksi 2010–2011 Nestrašil kaupattiin kesäkaudella Prince Edward Island Rocketiin. Hän oli Rocketin toiseksi paras pistemies. Hän teki 19 maalia ja syötti 51 huolimatta siitä, että oli sivussa kahdeksasta ottelusta kolmannella QMJHL -kaudellaan. Prince Edward Island sijoittui Maritimes -divisioonan neljänneksi ja pääsi pudotuspeleihin. Hän teki kuuden ottelun sarjassa Shawinigania vastaan yhden maalin ja sai viisi syöttöpistettä.


title: Andrej Nestrašil

text: 31. toukokuuta 2011 Detroit Red Wings kiinnitti Nestrašilin kolmivuotisella tulokassopimuksella.


title: Andrej Nestrašil

text: Nestrašil vuorotteli ensimmäisellä ammattilaiskaudellaan AHL-joukkue Grand Rapids Griffinsin ja ECHL-joukkue Toledo Walleyen välillä. Hän aloitti kauden 2011–2012 Toledossa, josta hänet nostettiin Griffinsiin ja tiputettiin 11 pelin jälkeen takaisin Toledoon. Maaliskuun aikana hän palasi jälleen Griffinsiin. Nestrašil teki Griffinsissä 25 pelissä kolme maalia ja syötti yhden. 51 ECHL-pelissä hän teki maalin seitsemän kertaa ja syötti 22.


title: Andrej Nestrašil

text: Kaudella 2012–2013 Nestrašil pelasi 25 runkosarja ottelua sekä yhden pudotuspeliottelun Detroitin yhteistyöseura Griffinsissä, mutta kuitenkin pelasi suurimman osan toisesta ammattilaiskaudestaan Toledossa. Nestrašil pelasi joulukuussa kolme peliä ja tammikuussa yhtä monta ennen siirtymistään pidemmäksi ajaksi Grand Rapidsiin. Nestrašil teki runkosarjan aikana kolme maalia ja syötti saman määrän. Griffins oli Midwest -divisioonan ensimmäinen ja voitto Calder Cup -mestaruuden. Nestrašil teki ainoan esiintymisensä pudotuspeleissä läntisen konfrenenssin kolmannessa finaaliottelussa. Toledossa Nestrašil teki yli pisteen per peli iskiessään 11 maalia ja syöttäessään 30 maalia 40 ottelussaan.


title: Andrej Nestrašil

text: Kaudella 2013–2014 Nestrašil pelasi ensimmäisen kokonaisen kautensa Griffinsissä, jossa teki 36 pistettä (16 maalia ja 20 syöttöpistettä) 70 pelin aikana.


title: Andrej Nestrašil

text: 17. heinäkuuta 2014 Detroit Red Wings jatkoi Nestrašilin sopimusta yhdellä vuodella.


title: Andrej Nestrašil

text: 9. lokakuuta 2014 Nestrašil teki debyyttinsä NHL:ssä Boston Bruinsia vastaan.


title: Andrej Nestrašil

text: Nestrašil edusti Tšekkiä alle 18-vuotiaiden maailmanmestaruuskilpailuissa 2009, kun teki kuudenneksi sijoittuneessa joukkueessa kaksi maalia ja kaksi syöttöä kuuteen otteluun.


title: Andrej Nestrašil

text: Nestrašil pääsi edustamaan maajoukkuetta nuorten maailmanmestaruuskilpailuissa vuosina 2010 ja 2011. Hän teki molempina vuosina kuudessa ottelussa yhden maalin sekä syötti vuonna 2010 kuusi osumaa ja 2011 kaksi. Molempina vuosina Tšekki sijoittui seitsemänneksi.


title: Sari Hynninen

text: Sari Hynninen (s. 30. syyskuuta 1967) on aktiiviuransa päättänyt suomalainen seitsenottelija. Seuratasolla hän edusti vuoteen 1990 saakka Kuhmoisten Kumua, kunnes siirtyi Helsingfors IFK:n riveihin. Hänen valmentajanaan toimi Juha Flinck. Kalevan kisoista Hynninen saavutti seitsenottelu pronssia vuonna 1989. Lisäksi hän oli viestijuoksun SM-kisoissa mukana voittamassa pronssia 4 x 400 metrin viestijuoksusta vuonna 1990. Sisäratojen SM-kisoista Hynninen saavutti neljä mitalia viisiottelusta; kaksi hopeaa vuosina 1986 ja 1990 sekä kaksi pronssia vuosina 1987 ja 1989. Virallisissa kilpailuissa hän ei ole esiintynyt vuoden 1990 jälkeen.


title: Hobro

text: Hobro on vanha kauppa- ja rautatiekaupunki Pohjois-Jyllannin alueella Tanskassa. Tammikuun 2014 alussa kaupungissa oli noin 11 tuhatta asukasta. Tammikuuhun 2007 asti Hobro oli myös kunta, nykyisin se on osa Mariagerfjordia. Siellä sijaitsee edelleenkin rautatieasema, joka on Randers-Aalborg-linjan yksi välipysähdyspaikoista.


title: Hobro

text: Nykyisen Hobron lähellä oli tuhat vuotta sitten viikinkien linnoitus Fyrkat. Kaupungissa on nyt viikinkimuseo, jossa esitellään Fyrkatin arkeologisia löytöjä.


title: Hobro

text: Hobron jalkapallojoukkue Hobro IK nousi vuonna 2014 ensimmäistä kertaa historiassaan Superligaeniin. Yhdeksänkertainen Le Mansin 24 tunnin ajon voittaja Tom Kristensen on kotoisin kaupungista.


title: Tephrocactus

text: Tephrocactus on kuusilajinen kaktuskasvisuku. Tieteellisen nimen taustalla on kreikankielen sana, joka tarkoittaa tuhkaa. Sillä viitataan joidenkin lajien tuhkanharmaaseen varren väriin. Läheisin suku on "Cumulopuntia".


title: Tephrocactus

text: Kasvit ovat pienikokoisia, pensasmaisia ja haaroittuvat varren kärjestä tai sen läheltä. Haarat sijaitsevat pystysuorissa riveissä. Varren nivelet ovat lieriömäisiä tai vastapuikeita. Lehdet ovat pieniä, liereitä ja varhain karisevia. Areolit ovat vajonneet ahdassuisiin onteloihin, ja niissä on karvoja, glokidioita ja piikkejä. Kukat sijaitsevat varren kärjessä ja ovat valkoisia, vaaleanpunertavia, keltaisia tai punaisia. Hedelmä on kuiva, avautuva ja sen pinnalla on glokidioita. Siemenet ovat hyvin erikoistuneita, väriltään kellertäviä tai ruskeita, kooltaan vaihtelevia, sivuilta litistyneitä. Niissä on sileä siemenvaippa, mikä on poikkeuksellista alaheimossa Opuntioideae, ja vahvasti esiintyöntyvä vyömäinen muodostuma, joka koostuu ohutseinäisistä soluista.


title: Tephrocactus

text: Suku kasvaa Argentiinassa lukuun ottamatta sen eteläisiä osia.


title: Tephrocactus

text: Suvun kuusi lajia ovat:


title: Luke Glendening

text: Luke Glendening (s. 28. huhtikuuta 1989) on yhdysvaltalainen jääkiekkoilija, joka pelaa NHL-seura Detroit Red Wingsissä.


title: Luke Glendening

text: Glendening aloitti jääkiekon pelaamisen kotikaupunkinsa joukkueessa East Grand Rapidsissa. Hän pelasi East Grand Rapidsin lukiossa neljä vuotta ollen kaksi kertaa joukkueen paras pistemies. Sen jälkeen hän siirtyi Michiganin yliopistoon, jossa pelasi neljän kauden ajan vuosina 2008–2012 NCAA -kiekkoa Michigan Wolverinesissa.


title: Luke Glendening

text: Toisena vuotenaan Glendening oli joukkueen varakapteeni. 45 pelissä hän teki seitsemän maalia ja sai 14 maaliin johtanutta syöttöä.


title: Luke Glendening

text: Glendening oli yhdessä Carl Hagelinin kanssa Michiganin kapteeni. Hän pelasi joukkueen kaikissa 44 pelissä, joissa teki kahdeksan maalia ja syötti kymmenen.


title: Luke Glendening

text: Viimeisenä vuotenaan Glendening oli edelleen joukkueen kapteeni ja teki uransa parhaat pisteet 10+11 41 pelissä.


title: Luke Glendening

text: 19. kesäkuuta 2012 AHL:ssä pelaava Grand Rapids Griffins poimi Glendeningin vapaiden pelaajien markkinoilta vuoden mittaisella sopimuksella. Kaudella 2012–2013 Glendening pelais 51 pelissä Griffinsissä. Lisäksi hän pelasi yhtä sarjatasoa alempana ECHL:ssä Griffinsin yhteistyöseura Toledo Walleyessa, jossa hänet valittiin ECHL:n vuoden 2013 tähdistöotteluun, johon hän ei kuitenkaan voinut osallistui AHL:ään nostamisensa takia. Glendening pelasi 24 pudotuspeliottelua Grand Rapidsissa ja teki 16 pistettä, kun joukkue voitti Calder Cup -mestaruuden.


title: Luke Glendening

text: 5. heinäkuuta 2013 Detroit Red Wings teki Glendeningin kanssa yhden vuoden kaksisuuntaisen sopimuksen. 12. lokakuuta 2013 Glendening teki NHL-debyyttinsä Philadelphia Flyersia vastaan. 5. huhtikuuta 2014 Red Wings kiinnitti hänet kolme vuotta kestävällä jatkosopimuksella. Uransa ensimmäisen NHL-maalin hän teki laukoessaan kiekon ohi Montreal Canadiensin maalivahti Carey Pricen. Glendeningista tuli eniten otteluita ilman maalia pelannut tulokas hänen onnistuessaan maalinteossa ensimmäisen kerran vasta 52. ottelussaan. Edellinen ennätyksen haltija oli Cummy Burton, joka pelasi Detroitissa 43 ottelua ennen ensimmäistä maaliaan.


title: Choleskyn hajotelma

text: Choleskyn hajotelma on matriisihajotelma, joka määritellään seuraavasti: Olkoon formula_1 mikähyvänsä symmetrinen positiivisesti definiitti formula_2-matriisi. Tällöin on olemassa yksikäsitteinen yläkolmiomatriisi formula_3, jossa on positiivisia alkioita diagonaalilla siten, että formula_4, missä formula_5 on matriisin formula_6 transpoosi. Toinen tapa esittää asia on valita yksikäsitteinen yläkolmiomatriisi formula_3 ja diagonaalimatriisi formula_8, jolloin Choleskyn hajotelma voidaan kirjoittaa muotoon formula_9. Tällöin siis formula_10.


title: Choleskyn hajotelma

text: Esimerkki Choleskyn hajotelmasta symmetrisillä reaaliarvoisilla matriiseilla (tyhjät kohdat ovat nollia):


Choleskyn hajotelma


title: Choleskyn hajotelma

text: ja sama muodossa formula_12:


title: Anarkistinen musta risti

text: Anarkistinen musta risti (AMR) on anarkistien kansainvälinen vankitukiorganisaatio. AMR on hajautettu organisaatio, eli se koostuu autonomisesti toimivista paikallisryhmistä ilman keskusjohtoista komentorakennetta.


title: Anarkistinen musta risti

text: Anarkistinen musta risti järjestää materiaalista ja oikeudellista tukea syytetyille ja vangituille vallankumouksellisille - erityisesti anarkisteille. Se syntyi alun perin nk. yhden asian liikkeenä, mutta myöhemmin on käynyt selväksi, että vankiloiden vastainen toiminta on osa yleisempää rasismin, nationalismin, kapitalismin, seksismin jne. vastaista kamppailua.


title: Anarkistinen musta risti

text: AMR:n toiminta rakentuu vallankumouksellisten vankien tukemisen ympärille, mutta se kamppailee myös vankilajärjestelmän yleisen lakkauttamisen puolesta.


title: Anarkistinen musta risti

text: Suomessa on aloitettu Anarkistinen musta risti uudelleen vuoden 2005 keväällä. Sitä ennen Forssan ja Turun AMR:t olivat tehneet pienimuotoista tiedonvälitystä ja laajaakin AMR-toimintaa oli 1990-luvun alkupuolella. Tällä hetkellä (2014) Anarkistinen musta risti toimii myös Helsingissä ja Tampereella.


title: Anarkistinen musta risti

text: Anarkistinen musta risti perustettiin Venäjällä tukemaan tsaarin vastaisissa kamppailuissa vangittuja anarkisteja. Se perustettiin joskus vuosien 1900 ja 1905 välillä nimellä Anarkistinen punainen risti. Tarkasta perustamisvuodesta ei ole tietoa, mutta esimerkiksi järjestön entinen varainhoitaja Rudolf Rocker sanoo järjestön syntyneen "hektisinä vuosina 1900-1905". AMR perustettiin, koska Poliittinen punainen risti tuki ainoastaan sosiaalidemokraattisen puolueen jäseniä, vaikka mm. anarkistit olivat Poliittisen punaisen ristin aktiivisia tukijoita.


title: Anarkistinen musta risti

text: Maanpaossa olleiden vallankumouksellisten mukana järjestö levisi nopeasti muihin maihin, mm. Englantiin, Yhdysvaltoihin ja Itä-Eurooppaan. Jaostoja kutsuttiin niiden toiminta-alueen mukaan (esim. Latvian, Riian tai Odessan Anarkistinen musta risti). AMR kasvoi nopeasti vuoden 1905 vallankumouksen jälkeen, ja luopui "punainen risti" nimestään. Siihen aikaan siitä käytettiin lukuisia nimiä päällekkäin: "Chicago Aid Fund", "Society to Aid Anarchist Prisoners in Russia", "Joint Committee to Aid Revolutionaries Imprisoned in Russia".


title: Anarkistinen musta risti

text: Vuonna 1918 Nestor Mahno perusti AMR-jaostoja Ukrainan Vapaan territorion alueelle, jossa ne liittyivät vahvasti Ukrainan vallankumouksellisen kapinallisarmeijan (ts. Mustan armeijan) toimintaan. Ukrainassa Anarkistinen musta risti osallistui vankituen lisäksi kaupunkien itsepuolustukseen. Se oli Ukrainan ensimmäinen urbaani miliisi, ja taisteli anarkistisen Mustan armeijan kanssa kasakoiden, Venäjän valkoisen armeijan, pogromistien ja lopulta puna-armeijan hyökkäyksiä vastaan. Samaan aikaan liikkeen nimi muutettiin Anarkistiseksi Mustaksi Ristiksi, ettei se sekoittuisi sisällissodan aikana alueella toimineeseen Punainen risti -hätäapujärjestöön.


title: Anarkistinen musta risti

text: Ensi alkuun valtaan noussut bolsevikkihallinto suvaitsi Anarkistisen mustan ristin toimintaa Pietarissa ja Moskovassa. Bolsevikit kuitenkin soluttivat jatkuvasti järjestöön vakoojia, jotka informoivat AMR-jaostojen toiminnasta ja henkilöistä. Pietarin, Moskovan ja Mustan armeijan hallinnoimien alueiden ulkopuolella järjestön toiminta tukahdutettiin ankarasti: anarkistinen kirjallisuus takavarikoitiin systemaattisesti ja jopa avustustyöntekijöitä pidätettiin ja vangittiin.


title: Anarkistinen musta risti

text: Syyskuussa 1919 bolsevikkipuolueen Moskovan komitean kokoukseen tehtyä kranaatti-iskua käytettiin tekosyynä anarkistien massapidätyksiin koko Neuvostoliiton alueella. Myös Musta armeija ja sen kenraali Nestor Mahno murskattiin Leo Trotskin johtamassa operaatiossa. Hänen tavoitteensa oli määrätietoisesti puhdistaa Venäjä kaikista anarkisteista "rautaisella luudalla". Anarkisti- ja vasemmistolaisvankien määrän kasvu Neuvostoliitossa johti aluksi AMR:n uuteen nousuun, mutta vuoteen 1925 mennessä bolsevikit olivat onnistuneet hajottamaan järjestön. Pakoon päässeet ja ulkomaisten anarkistien painostuksesta vapautetut kuitenkin jatkoivat toimintaa ensin Berliinissä, sitten Hollannissa ja sen jälkeen Pariisissa. Lisäksi Yhdysvalloissa syntyi toimintaa uudelleen venäläisten tueksi.


title: Anarkistinen musta risti

text: Anarkistinen musta risti perustettiin uudelleen Britanniassa 1960-luvulla. Stuart Christie ja Albert Meltzer perustivat sen ennen kaikkea Fransisco Francon fasistisen diktatuurin antifasisti- ja anarkistivangeille. Tuohon aikaan ei ollut olemassa kansainvälistä tukijärjestöä espanjalaisille vangituille anarkisteille tai antifasisteille. Perustamiseen vaikutti myös Christien omat kokemukset Francon vankiloista ja ymmärrys tuen ja ruoka-avun tärkeydestä.


title: Anarkistinen musta risti

text: Järjestö kasvoi voimakkaasti ja levisi ympäri Eurooppaa ja Yhdysvaltoja. Vuonna 1995 Yhdysvaltain AMR jaostot muodostivat federaation (Anarchist Black Cross Federation (ABCF)). Myös muita yhdentymispyrkimyksiä eri jaostojen välillä oli, mutta ne eivät kyenneet muodostamaan pysyviä kansainvälisiä rakenteita. Vuonna 2001 uusi verkosto - Anarchist Black Cross Network - syntyi ABCF:n rinnalle. Järjestöjen välillä oli alkuun kilpailua, mutta sittemmin ne ovat olleet vuoropuhelussa ja kehittäneet yhteistyötänsä.


title: Anarkistinen musta risti

text: Yhdysvaltalainen Anarchist Black Cross Federation (ABCF), muodostettiin vuonna 1995, kun Patersonin (NJ), Bronxin (NY), ja Washington DC:n jaostot muodostivat federaation. ABCF:n tavoitteena on luoda vahva organisaatio, joka voi antaa pitkäjännitteistä tukea vallankumouksellisille poliittisille vangeille. ABCF:n mukaan vankien tukeminen on tärkeää, koska vangit ovat itse olleet luomassa niitä liikkeitä, jotka sitten tukevat heitä. "Muutoksen puolesta taistelevina ihmisinä olemme velvoitettuja tukemaan heitä, jotka on vangittu koska he ovat kamppailleet muutoksen puolesta."


title: Anarkistinen musta risti

text: ABCF:n mukaan poliittista vankia ei ole vangittu sosiaalisen rikoksen vuoksi, vaan siksi että hänen toimintansa luokitellaan "vallankumoukselliseksi". "Poliittiset vangit ovat osallistuneet edistyksellisiin ja vallankumouksellisiin liikkeisiin erilaisilla tasoilla. Jotkut ovat tehneet sivistystyötä ja yhteisötoimintaa, toiset hyökkäävämpää aseistettua vastarintaa. Kaikki ovat vankilassa tietoisen poliittisen toiminnan - vastarinnan, liikkeen ja vallankumouksen edistämisen tai muutoksen tekemisen - seurauksena."


title: Anarkistinen musta risti

text: Anarkistinen musta risti -verkosto on maailmanlaajuinen hajautettu organisaatio, joka on sitoutunut alkuperäisen Anarkistinen Musta Risti -liikkeen arvoihin. Verkostolla ei ole paikallisryhmien lisäksi muuta rakennetta, vaan se perustuu epämuodollisiin - usein henkilökohtaisiin - suhteisiin. Verkostolla ei myöskään ole virallista liittymismenettelyä tai sääntöjä, vaan kuka tahansa voi aloittaa AMR-toiminnan omalla alueellaan.


title: Yeongam

text: Yeongam (, hanja 靈巖郡) on Etelä-Korean piirikunta ("gun") Etelä-Jeollan maakunnassa. Se sijaitsee maakunnan lounaisosassa Gwangjun etelä- ja Mokpon itäpuolella. Piirikunnassa on arviolta 61 891 asukasta (vuonna 2016) ja sen pinta-ala on 603,49 neliökilometriä.


title: Yeongam

text: Yeongam tunnetaan satama-alueella sijaitsevasta Korean International Circuit -moottoriradasta. 88 miljardia wonia maksaneella radalla ajettiin vuosina 2010–2013 Formula 1 -sarjan Korean Grand Prix.


title: Le Griffon

text: Le Griffon oli ensimmäinen purjealus, joka seilasi Pohjois-Amerikan Suurilla järvillä. Tutkimusmatkailija Robert Cavelier de La Salle rakennutti laivan keväällä 1679 tarkoituksenaan käyttää sitä myöhemmin Luoteisväylän etsimiseen. Laiva aloitti neitsytmatkansa 7. elokuuta 1679 purjehtien Niagarajoelta Michiganjärvelle. Se katosi paluumatkalla saman vuoden syyskuussa. Aluksen hylkyä ei ole löydetty koskaan, ja laivan kohtalo on jäänyt arvailujen varaan.


title: Le Griffon

text: "Le Griffonin" rakennustyöt aloitettiin tammikuussa 1679 Gayuga Creekin ja Niagarajoen yhtymäkohdassa Niagaran putousten yläpuolella. Projektiin osallistui useita miehiä ja alus rakennettiin ympäristöstä kaadetuista puunrungoista. Laivanrakennuksen etenemistä vaikeuttivat ravinnon niukkuus ja työtarvikkeiden puute. Ranskalaismieliset mohegaanit rakensivät työmiehille wigwamit ja auttoivat näitä riistanpyynnissä.


title: Le Griffon

text: Niagarajoen ympäristössä metsästäneet irokeesien liittokunnan senecat kerääntyivät päivittäin katselemaan laivan rakennustöitä ja olivat kateellisia eurooppalaisten taidoista rakentaa niin ”suuri kanootti”. La Sallen matkustaessa alkuvuodesta Torontoon hoitamaan tarvikkeiden kuljetuksia töiden edistymisestä vastasivat hänen italialainen luutnanttinsa Henri Tonti ja lähetyssaarnaaja Louis Hennepin. Rakennustöitä seuranneet senecat suunnittelivat aluksen rungon polttamista, mutta salahanke paljastui ja senecojen aikeet estettiin lisääntyneellä vartioinnilla.


title: Le Griffon

text: Alus valmistui toukokuun aikana, ja se ristittiin mystisen taruolennon mukaan "Le Griffoniksi" (). Laiva aloitti neitsytmatkansa nykyisen Buffalon alueelta varhain elokuussa 1679 ja purjehti yli Eriejärven Detroitjoelle. Sieltä purjehdus jatkui Huronjärvelle. Paikalliset intiaanit ihailivat ja pelkäsivät aseistettua purjelaivaa, jollaista he eivät olleet ennen nähneet. "Le Griffon" poikkesi monissa intiaanikylissä, ja alus lastattiin täyteen turkiksia Michiganjärven etelärannalla sijaitsevassa potawatomien kylässä. La Sallen jäädessä lähimpien miestensä kanssa nykyiseen Wisconsinin "Le Griffon" aloitti paluumatkansa Niagaraan. Matkan aikana alus katosi jäljettömiin.


title: Le Griffon

text: "Le Griffonin" kohtalosta liikkui monia eri versioita. Joidenkin turkiskauppiaiden arvelujen mukaan potawatomit ja ottawat murhasivat miehistön ja polttivat laivan turkislastin siepattuaan. La Salle itse uskoi omien miestensä upottaneen aluksen ja kuljettaneen turkikset muualle. Yleisin uskomus on, että "Le Griffon" joutui myrskyyn ja upposi.


title: Office du Niger

text: Office du Niger on Nigerjoen keinokastelujärjestelmää ylläpitävä ja hyödyntävä organisaatio Malissa. Järjestelmä perustuu Markalassa Ségoun koillispuolella sijaitsevaan säännöstelypatoon, jonka altaasta kanavoidaan vettä joen entisellä tulva-alueella sijaitseville pelloille. Tärkeimmät kanavat ovat pohjoiseen Nionon seudulle johtava Canal du Sahel, Macinan seudulle johtava Canal du Macina ja Siribalan sokeriruokoviljelmiä kasteleva Canal Costes-Ongoïba. Office du Niger on joen yläjuoksun suurin vedenkäyttäjä ja Länsi-Afrikan laajin keinokastelujärjestelmä. Sen pelloilla tuotetaan 40 % Malin riisistä.


title: Office du Niger

text: Ranskan siirtomaahallinto perusti Office du Nigerin vuonna 1932 kehittämään puuvillan viljelyä. Markalan säännöstelypato otettiin käyttöön vuonna 1947. Malin itsenäistyttyä alueella ryhdyttiin kasvattamaan sokeriruokoa sekä yhä suuremmassa määrin riisiä. Puuvillan viljely loppui kokonaan 1970-luvulle tultaessa. Riisin tuotanto saavutti väliaikaisen huippunsa vuonna 1978, mutta laski sen jälkeen rajusti. Uusi kasvu alkoi 1980- ja 1990-luvuilla, ja nykyään alueella tuotetaan vuosittain noin 320 000 tonnia riisiä. Lisäksi kasvatetaan muun muassa maissia ja vihanneksia. Keinokastelu kattaa noin 74 000 hehtaaria, mikä on vain pieni osa Office du Nigerin hallinnoimasta 1,9 miljoonan hehtaarin laajuisesta alueesta. Maanviljelyn tehostuminen on houkutellut seudulle paljon uusia asukkaita, ja kastelukanavien synnyttämillä kosteikoilla on suuri merkitys myös alueen eläinkunnalle.


title: John Barnard

text: John Barnard (s. 4. toukokuuta 1946 Wembley) on brittiläinen suunnittelija.


title: John Barnard

text: Barnard tunnetaan parhaiten työstään Formula 1 -sarjassa eri talleissa, muun muassa McLarenilla ja Ferrarilla. Barnardin keksintöihin kuuluvat muun muassa hiilikuiturunko ja puoliautomaattinen vaihteisto, jotka nykyään ovat perusasioita lähtöruudukon jokaisessa autossa.


title: John Barnard

text: Pohjois-Amerikassa Barnardin suunnittelemalla autolla voitettiin vuoden 1980 Indy 500 -kilpailu ja saman vuoden CART-sarjan mestaruus.


title: John Barnard

text: Nykyään Barnard työskentelee huonekalusuunnittelijana.


title: Katalonian parlamentti

text: Katalonian parlamentti (kat. "Parlament de Catalunya", esp. "Parlamento de Cataluña") on kansainvälistä tunnustusta vailla olevan Katalonian tasavallan parlamentti. Parlamentissa on 135 edustajaa, jotka valitaan neljän vuoden välein.


title: Katalonian parlamentti

text: Parlamentti käyttää lainsäädäntövaltaa, hyväksyy itsehallintoalueen budjetin ja valitsee aluehallinnon presidentin.


title: Katalonian parlamentti

text: Parlamenttiin valitut edustavat kaikkia katalonialaisia. Parlamentin edustajista 85 on valittu Barcelonan vaalipiiristä, 17 Gironan vaalipiiristä, 15 Lleidan vaalipiiristä ja 18 Tarragonan vaalipiiristä.


title: Katalonian parlamentti

text: Parlamentin hallintokeskus sijaitsee Barcelonassa, mutta se voi kokoontua muuallakin Kataloniassa.


title: Căușeni

text: Căușeni (, ) on kaupunki eteläisessä Moldovassa ja Căușenin piirin hallintokeskus. Se sijaitsee maanteitse noin 73 kilometriä Moldovan pääkaupunki Chișinăusta kaakkoon. Kaupungin väkiluku oli vuoden 2014 alussa noin 19 900 ja koko Căușenin piirin 91 300. Kaupungin väkiluku oli kasvanut runsaalla 2 000 hengellä vuosikymmenessä, sillä vuoden 2004 väestönlaskennassa asukkaita oli 17 757.


title: Căușeni

text: Kaupungissa on 1600-luvulla aiemman puukirkon paikalle rakennettu, Neitsyt Marian taivaaseenastumiselle pyhitetty tiilinen kirkkorakennus, jonka sisäseinät ja -katto on maalattu täyteen kristillisiä kuvia. Osa kuvista tiedetään olevan vuodelta 1763. Rakennus on paikkakunnan vanhin ja Moldovan ainoa rakennus, jossa on keskiaikainen fresko. Kirkon avoinnaolo tutustumista varten on kuitenkin satunnaista.


title: Căușeni

text: Köyhäksi luonnehditun piirin keskukseen pääsee pääkaupungista busseilla ja reittitaksilla (maršrutka) edullisesti. Pääkaupungista Căușeniin johtava rautatie kulkee autonomisen, kapinallisen Transnistriaan kuuluvan Benderin kautta. Erään lähteen mukaan ratayhteys olisi nyttemmin myös lännempää, pian Chișinăun itäpuolelta etelään johtavan rataosuuden kautta.


title: Dr. Mario 64

text: Dr. Mario 64 on Nintendon kehittämä ja julkaisema pulmapeli, joka julkaistiin alun perin maaliskuussa 2001 Nintendo 64:lle. Peli on paranneltu uudelleenjulkaisu alkuperäisestä "Dr. Mariosta" ja samalla viimeinen Nintendo 64:lle julkaistu Mario-peli. Peli on julkaistu myöhemmin myös iQue Playerille.


title: Dr. Mario 64

text: Pelillä on GameRankingsissa keskiarvona 70.03% ja Metacriticissä 71/100. GameSpot antoi pelille arvosanaksi 7/10


title: Drew Miller

text: Drew Miller (s. 17. helmikuuta 1984) on yhdysvaltalainen jääkiekkoilija, joka pelaa NHL-seura Detroit Red Wingsissä.


title: Drew Miller

text: Miller varattiin kuudennella kierroksella 186. pelaajana ja hän teki debyyttinsä 19. huhtikuuta 2007 Anaheim Ducksissa Minnesota Wildia vastaan. Hän on Vancouver Canucksin maalivahti Ryan Millerin pikkuveli.


title: Drew Miller

text: Miller pelasi juniorikiekkoa Capital Central Pridessa NAHL:issa vuosina 2001-2003. 102 pelissä hän teki 32 maalia ja syötti 28 eli teki yhteensä 60 pistettä. Kauden 2002-2003 alussa hän siirtyi USHL:ään.


title: Drew Miller

text: 17-vuotias Miller pelasi USHL-joukkue River City Lancersissa (tunnetaan nykyisin Omaha Lancersina) kaudella 2002-2003 tehden 14 maalia ja 11 syöttöä. 11 pudotuspeliottelussa hän teki yhdeksän pistettä ja auttoi Lancersin USHL:n finaaleihin asti, jossa se kuitenkin joutui taipumaan kolmessa ottelussa Lincoln Starsille. Miller pelasi kahden muun nykyisen NHL-pelaajan Matt Carlen ja Paul Stastnyn kanssa ja hänet nimettiin USHL:n tähdistöjoukkueeseen.


title: Drew Miller

text: Miller siirtyi seuraavaksi pelaamaan CCHA:han Michiganin osavaltionyliopiston joukkueeseen Michigan State Spartansiin. Hän teki ensimmäisen yliopistomaalinsa 2. tammikuuta 2004 Pohjois-Michiganin yliopiston joukkuetta Wildcatsia vastaan. Hän teki yliopistossa ensimmäisellä kaudellaan 41 ottelussa kymmenen pistettä, toisella 40 ottelussa 33 pistetä ja viimeisellä 44 pelissä 43 pistettä. Viimeisellä Spartansissa pelaamallaan kaudella Miller valittiin joukkueen arvokkaimmaksi pelaajaksi. Sen lisäksi hänet nimettiin myös CCHA:n parhaaksi puolustavaksi hyökkääjäksi. Hänen autettuaan Michiganin yliopisto CCHA:n mestaruuteen, hänet valittiin turnauksen tähdistöön.


title: Drew Miller

text: Kauden jälkeen Miller varattiin silloiseen Mighty Ducks of Anaheimiin kuudennella kierroksella 186. pelaajana .


title: Drew Miller

text: Johdettuaan Spartansin pistepörssiä ja oltuaan joukkueen kapteeni kaudella 2005-2006, Miller teki kahden vuoden tulokassopimuksen Anaheim Ducksin (silloin Mighty Ducks of Anaheim) kanssa 4. toukokuuta 2006. Hän liittyi Anaheimin AHL:ssä pelaavaan farmijoukkue Portland Piratesiin, jossa pelasi yhden ottelun pudotuspelien toisella kierroksella Hartford Wolf Packia vastaan.


title: Drew Miller

text: Seuraavalla kaudella 2006-2007 Miller pelasi 79 ottelussa Piratesin paidassa viimeistellen 16 maalia ja syöttäen 20 osumaa eli yhteensä hän teki pisteitä 36, joka oikeutti joukkueen sisäisen pistepörssin kolmannelle sijalle.


title: Drew Miller

text: Vuonna 2007 Miller nousi jälleen ylemmälle tasolle pelaamaan hänen ensin edustamansa joukkueen tiputtua jatkosta. 16. huhtikuuta 2007 Miller kutsuttiin Portlandista Anaheimiin. Hän teki debyyttinsä Ducksissa ja NHL:ssä kolme päivää myöhemmin Honda Centerissä, jossa pelattiin läntisen konfrenenssin neljännesfinaaleiden viimeinen peli Minnesota Wildia vastaan.


title: Drew Miller

text: Päävalmentaja Randy Carlylella oli vapaa paikka vasemmalle laitahyökkääjälle Ducksin ensimmäisessä hyökkäyskentässä Andy MacDonaldin ja Teemu Selänteen rinnalla Chris Kunitzin loukkaannuttua. Ensimmäisessä pelissään hänet laitettiin ensimmäiseen kentälliseen MacDonaldin ja Selänteen kanssa. Anaheim voitti kauden päätteeksi Stanley Cupin Millerin pelattua vain neljä ottelua NHL:ssä. Miller pelasi Anaheimissa vielä kahden kauden ajan ennen kuin hänet kaupattiin kesällä 2009 Tampa Bay Lightningiin. Vastineeksi Tampa Bay antoi Anaheimille venäläisen laitahyökkääjä Evgeny Artyukhinin.


title: Drew Miller

text: 10. marraskuuta 2009 Tampa Bay asetti Millerin waiver -listalle, josta Detroit Red Wings hänet poimi. Hän pelasi ensimmäisen kerran Detroitissa kaksi päivää myöhemmin 12. marraskuuta Vancouver Canucksia vastaan ollen jäällä pelin aikana 11 minuuttia ja 33 sekuntia. Hän teki ensimmäisen maalinsa Detroitin paidassa 23. marraskuuta Nashville Predatorsia vastaan. Alun perin Detroitiin vain loukkaantuneiden pelaajien korvaajaksi hankittu Miller saikin vakuutettua seuran ja hankittua itselleen vakituisen pelipaikan syrjäyttäen muita nuorempia pelaajia. Sen jälkeen hän pelasi joukkueessa monissa eri rooleissa. Hän teki kauden 2009-2010 aikana kymmenen maalia ja syöti yhdeksän muiden tekemää osumaa. Lightningissa hän ei saanut yhtäkään pistettä. Hän pelasi molemmissa joukkueissa yhteensä 80 pistettä.


title: Drew Miller

text: Kesällä 2010 Miller teki Red Wingsin kanssa yhden vuoden mittaisen jatkosopimuksen, jonka arvo oli 650 000 dollaria. Hän pelasi kaudella 2010-2011 68 pelissä, joissa teki jälleen kymmenen maalia ja syötti tällä kertaa kahdeksan osumaa. Hän pelasi kauden aikana rouhijana kolmannessa ja neljännessä hyökkäyskentällisessä, jonka lisäksi pelasi myös alivoimalla. Suurimmassa osassa peleistä Millerin ketjussa pelasi Justin Abdelkader, Darren Helm, Patrick Eaves ja/tai veteraani Kris Draper. Tämä kuitenkin riippui loukkaantumisista sekä siitä, näkikö Mike Babcock tarpeelliseksi ketjujen muuttamisen.


title: Drew Miller

text: Seuraavalla kaudella Miller ja Red Wings solmivat kahden vuoden jatkosta, josta Miller sai palkkaa 1,675 miljoonaa dollaria. Keskimäärin palkka oli siis 837 500 dollaria per kausi. 19. helmikuuta 2012 Miller rikkoi henkilökohtaisen yhden kauden maaliennätyksensä tehdessään kauden 12. maalinsa 3-2 -voitossa San Jose Sharksia vastaan.


title: Drew Miller

text: Työsulkukauden 2012-2013 aikana Miller pelasi brittiläisessä EIHL-joukkue Braehead Clanissa.


title: Drew Miller

text: 29. kesäkuuta 2013 Miller ja Red Wings sopivat kolmen vuoden jatkosta joukkueessa. Sopimus toi Millerille kaikilta kausilta yhteensä 4,05 miljoonaa dollaria.


title: Greg Monroe

text: Gregory Keith "Greg" Monroe, Jr. (s. 4. kesäkuuta 1990 Harvey, Louisiana) on yhdysvaltalainen koripalloilija, pelipaikaltaan sentteri. Hän edustaa kaudella 2018–2019 NBA-liigassa pelaavaa Toronto Raptorsia.


title: Greg Monroe

text: Monroe varattiin vuoden ensimmäisellä kierroksella, tilaisuuden 7. pelaajana. Ennen ammattilaisuraansa hän pelasi yliopistokoripalloa Georgetownin yliopistossa. Hän pelasi kaudet 2010–2015 Detroit Pistonsissa ja kaudet 2015–2017 Milwaukee Bucksissa. Marraskuussa 2017 hän siirtyi Phoenix Sunsiin ja helmikuussa 2018 Boston Celticsiin. Kesällä 2018 hän siirtyi Toronto Raptorsiin.


title: Jason Queally

text: Jason Paul Queally (s. 11. toukokuuta 1970 Great Haywood, Staffordshire, Englanti) on englantilainen ratapyöräilyn olympiavoittaja ja maailmanmestari. Hän edusti aktiiviurallaan Lancaster Cycling Clubia ja on pituudeltaan 183 cm.


title: Jason Queally

text: Queally voitti Sydneyn olympialaisissa 2000 kultaa kilometrin aika-ajossa olympiaennätysajalla 1.01,609. Joukkuesprintissä hän sai hopeaa. Ateenan olympialaisissa 2004 hän oli joukkuesprintissä viides.


title: Jason Queally

text: Queally voitti maailmanmestaruuden joukkuesprintissä 2005. Hän sai samassa lajissa MM-hopeaa 1999, 2000 ja 2006 sekä pronssia 2001. Kilometrin aika-ajossa hän saavutti MM-hopeaa 2005 ja pronssia 2000. Hän voitti joukkuetakaa-ajon Euroopan-mestaruuden 2010.


title: Jason Queally

text: Queally saavutti Kansainyhteisön kisoissa viisi hopeamitalia: kilometrin aika-ajossa 1998, 2002 ja 2006, joukkuesprintissä 2002 ja 2006.


title: Pullach im Isartal

text: Pullach im Isartal on kunta Etelä-Saksassa, Ylä-Baijerin hallintopiirissä, hieman Münchenin eteläpuolella. Pullachissa toimii Saksan valtiollisen tiedusteluorganisaation Bundesnachrichtendienstin päätoimipaikka.


title: Pullach im Isartal

text: Pullach sijaitsee Isar-joen varrella, joen länsipuolella. Pullachin naapurikaupunkeja ovat Grünwald, joka sijaitsee joen vastakkaisella puolella, sekä Baierbrunn ja München. Pullachin länsipuolella sijaitsee kunnallishallinnoton metsäalue.


title: Pullach im Isartal

text: Pullach mainitaan kirjallisesti ensimmäisen kerran asiakirjassa, jolla Herttua Tassilo III lahjoitti maata Schäftlarnin luostarille vuonna 776. Arkeologiset löydöt osoittavat alueen olleen asuttu jo noin 1500-2000 eaa. Alueella ovat aikojen saatossa asuneet niin keltit kuin roomalaisetkin. Keskiajalla paikkakuntaa kutsuttiin nimellä Poahloh, Puachloch tai Pohloh.


title: Pullach im Isartal

text: Kun Pullachin kautta kulkevat rautatiet Maximiliansbahn (1854) ja Isartalbahn (1891) rakennettiin, Pullachista tuli suosittu vapaa-ajan matkailukohde müncheniläisille. Vuonna 1894 aloitti toimintansa vesi- ja höyryvoimalaitos Höllriegelskreuthin kunnanosassa. Tämä loi pohjan Höllriegelskreuthin kehittymiselle teollisuusalueeksi. Vuonna 1903 "Gesellschaft für Linde's Eismaschinen" -niminen kylmäkoneyritys perusti sinne yhden ensimmäisistä teollisista ilmanerotuslaitoksista. Yrityksestä kehittyi nykyinen kaasualan konserni Linde AG. Lindellä on edelleen suuri toimipiste Höllriegelskreuthissa.


title: Penangin lippu

text: Penangin lippu on Malesian Penangin osavaltion tunnus. Lipussa on sininen, valkoinen ja keltainen pystyraita, joista sininen kuvaa Pulau Pinang saarta ympäröivää merta, keltainen rikkautta ja valkoinen rauhaa. Lipun puu on arekapalmu, josta on johdettu osavaltion nimi. Malaijin kielellä arekapalmu on "pinang".


title: Plants vs. Zombies 2: It’s About Time

text: Plants vs. Zombies 2: It’s About Time on PopCap Gamesin kehittämä ja Electronic Artsin julkaisema tornipuolustuspeli, joka julkaistiin alun perin vuonna 2013 iOS:lle ja myöhemmin myös Androidille. Peli on jatkoa vuonna 2009 julkaistulle "Plants vs. Zombiesille".


title: Plants vs. Zombies 2: It’s About Time

text: Pelissä ollaan uusissa paikoissa, joissa puolustautua zombeilta, kuten Egyptissä ja villissä lännessä. Peli sisältää uusia zombeja ja kasveja sekä uudenlaisia erikoisesineitä.


title: Plants vs. Zombies 2: It’s About Time

text: Pelillä on Metacriticissä keskiarvona 85.11 % ja Metacriticissä 86/100. IGN antoi pelille arvosanaksi 8.7/10. Suomessa Gamereactor antoi pelille arvosanaksi 8/10.


title: Emma Bell

text: Emma Jean Bell (s. 17. joulukuuta 1986 Woodstown, New Jersey) on yhdysvaltalainen näyttelijä. Hänet tunnetaan parhaiten rooleistaan elokuvissa "Frozen" (2010) ja "Final Destination 5" (2011) sekä televisiosarjoissa "The Walking Dead" ja "Dallas".


title: Emma Bell

text: Emma Bell kasvoi Stantonissa New Jerseyssä ja muutti New Yorkiin 16-vuotiaana. Hän opiskeli Performing Arts High Schoolissa Manhattanin Upper East Sidella. Bellin molemmat vanhemmat ovat televisiotuottajia.


title: Emma Bell

text: Bellin näyttelijänura alkoi, kun hän esiintyi kabaree-näytöksessä New Yorkissa 12-vuotiaana. Vanhempana hän on näytellyt useissa tv-sarjoissa, kuten "Third Watch", "", "" ja "Supernatural".


title: Perakin lippu

text: Perakin lippu on Malesian Perakin osavaltion tunnus. Lippu koostuu valkoisesta, keltaisesta ja mustasta raidasta, jotka kuvaavat Perakin sulttaanin kuninkaallisen suvun jäseniä. Sulttaanin raita on valkoinen, keltainen kuvaa "rajah mudaa" ja musta "raja di-hiliriä".


title: Olympiaschanze

text: Olympiaschanze on hyppyrimäki Sankt Moritzissa Graubündenin kantonissa Sveitsissä. Lähellä Olympiaschanzea on kolme pienempää hyppyrimäkeä. Olympiaschanze rakennettiin vuoden 1928 talviolympialaisia varten ja vuoden 1948 talviolympialaisten mäkihyppykilpailut hypättiin Olympiaschanzesta.


title: Olympiaschanze

text: Ensimmäinen mäkihyppykilpailu järjestettiin Sankt Moritzissa vuonna 1895. Olympiaschanze rakennettiin vuoden 1928 talviolympialaisia varten. Olympiaschanze korvasi Julierschanzen, joka jäi pienemmäksi harjoittelumäeksi 1950-luvulle asti.


title: Olympiaschanze

text: Olympiaschanzen suunnitteli arkkitehti Robert Staumann. K70-mäki avattiin 20.1.1927 ja vuoden 1928 talviolympialaisissa kilpailun voitti norjalainen Alf Andersen.


title: Olympiaschanze

text: Vuonna 1948 talviolympialaiset järjestettiin toisen kerran Sankt Moritzissa, kilpailun voitti norjalainen Petter Hugsted. Mäkeä on suurennettu vähitellen. Lumi sataa mäkeen aikaisin ja ennen lumetusvälineiden kehittymistä monet maajoukkueet leireilivät mäessä ennen kauden alkua.


title: Olympiaschanze

text: Mäestä on hypätty olympialaisten lisäksi maailmancupia ja Continental Cupia Tapaninpäivänä. Marraskuussa 2002 hypättiin vuosittaiset kilpailut ja samalla juhlittiin satavuotista SC Alpina St. Moritz-seuraa. Vuonna 2006 heräsi huoli mäen tulevaisuudesta ja 95. Tapaninpäivän kilpailut jouduttiin perumaan turvallisuussyistä.


title: Olympiaschanze

text: Mäen uudelleen rakentamisesta on valmiit suunnitelmat ja uuden HS106-mäen rakennustyöt on tarkoitus aloittaa syksyllä 2014.


title: Olympiaschanze

text:
Mäkiennätyksen 105,5 metriä on hypännyt Thomas Thurnbichler.
Naisten mäkiennätyksen 84,0 metriä on hypännyt Monika Pogladič.


title: Thelocactus

text: Thelocactus on pienehkö kaktuskasvisuku. Tieteellinen nimi tulee kreikankielen nänniä tarkoittavasta sanasta.


title: Thelocactus

text: Kasvit ovat yksi- tai monivartisia, pallomaisia tai lieriömäisiä, 3-25 cm korkeiksi kasvavia, ja niillä on tavallisesti selvät kyhmyt varressaan. Areoleissa eli kääpiöversoissa on toisinaan osittain kehittyneet uurteet, joskus myös mesirauhasia. Piikit ovat äärimmäisen vaihtelevia, keskipiikkejä on enintään viisi, joskus ei yhtään, säteittäispiikkejä 0-25 Kukat sijaitsevat varsikyhmyjen päissä ja ovat avoinna päivisin keväällä ja kesällä. Hedelmä on vihreä tai kirkkaanpunainen, enimmäkseen kuiva, ja avautuu tyvessä olevilla rei'illä. Siemenet ovat mustia, päärynänmuotoisia, pintakuvioisia.


title: Thelocactus

text: Suku kasvaa enimmäkseen Chihuahuan aavikon kalkkikivialueilla ja Teksasin kuivilla heinä- ja pensastoalueilla. Lisäksi lajeja on Meksikon pohjois- ja keskiosissa yli 2200 m:n korkeudella merenpinnasta.


title: Thelocactus

text: Suvussa on 12 lajia:


title: BioShock 2

text: BioShock 2 on 2K Marinin kehittämä ensimmäisen persoonan ammuntapeli, joka julkaistiin alun perin helmikuussa 2010 Microsoft Windowsille, PlayStation 3:lle ja Xbox 360:lle ja myöhemmin vuonna 2012 myös OS X:lle. Peli on jatkoa vuonna 2007 julkaistulle "BioShockille".


title: BioShock 2

text: Peli sijoittuu kuvitteelliseen dystopiaan, Raptureen. Pelin tapahtumat sijoittuvat kahdeksan vuotta edellisen osan tapahtumien jälkeen. Pelaaja ohjaa Big Daddya, jonka tulee löytää hänen vuosia sitten kadonnut Pikkusisko.


title: BioShock 2

text: Peli on saanut positiivisen vastaanoton. IGN antoi pelille arvosanaksi 9.1/10, GamesRadar 10/10, GameTrailers 8.8/10, GameSpy 4/5, ja Edge 8/10.


title: BioShock 2

text: Myös Suomessa peliä kehuttiin. Gamereactor antoi pelille arvosanaksi 9/10 ja totesi pelin olevan "kerrassaan viihdyttävä kokonaisuus". Pelaajalehti antoi arvosanaksi myös 9/10, V2.fi 4/5 ja Konsolifin 4/5.


title: Artipelag

text: Artipelag on Ruotsissa Värmdön kunnassa sijaitseva taidemuseo. Se valmistui vuonna 2012, ja arkkitehtina toimi Johan Nyrén. Rakennuskompleksi on tehty betonista, tervatusta männystä ja lasista. Sen pinta-ala on 10 000 neliömetriä. Museon taustalla on Babybjörn-yrityksen perustaja Björn Jakobson, joka sai vuonna 2000 idean taide- ja kulttuuritalon rakentamisesta Tukholman saaristoon. Ensimmäiset piirustusluonnokset rakennusta varten tehtiin vuonna 2008.


title: Thomas Murphy (tasavaltalainen)

text:
Thomas Murphy, gaeliksi "Tomás Mac Murchaidh", "Slab", ""Laatta"", (s. 26. elokuuta 1949) on luultavasti Väliaikaisen IRA:n henkilöstöpäällikkö. Murphyn maatila on Irlannin ja Pohjois-Irlannin rajalla. Murphy käytti sitä salakuljetukseen.
Murphy eteni IRA:n hierarkiassa Etelä-Armaghin prikaatin johtajaksi. Murphy sai maineen hyvin väkivaltaisena miehenä. Murphy myös hankki IRA:lle petoksilla ja salakuljetuksilla suuria määriä rahaa.


title: Thomas Murphy (tasavaltalainen)

text:
Murphy toimi IRA:ssa koko levottomuuksien ajan, 1969-1998 mutta ei ollut koko aikaa mukana sotatoimissa.
Edes Iso-Britannian SAS-erikoisjoukot eivät 80-luvulla kyenneet ottamaan kiinni IRA:n henkilöstöpäällikkö Thomas Murphyä, jota kutsuttiin liikanimellä "Slab", "Laatta".
Thomas Murphy on poikamies, jolla on kaksi veljeä. Joidenkin mukaan kutsumanimi "Laatta" tulee siitä, että Murphyllä oli tapana pudotella betonijärkäleitä vihaamiensa, käsiinsä saamien varpaille, toisten mukaan siitä, että Murphy oli puhelias.
Murphy asui Irlannissa Crossmaglenin ja rajan lähellä Ballynabyssa, Hackballscross:issa, Larkins Roadilla.


title: Thomas Murphy (tasavaltalainen)

text: Murphy surmautti toimiessaan Etelä-Armaghin alueella toimivan ASU:n johdossa yli 100 turvajoukkojen jäsentä. Murphy oli mukana mm Warrenpointin väijytyksessä 1979, jolloin 18 brittisotilasta kuoli. Niinpä Murphy sai maineen eräänä vaarallisimmista IRA:n miehistä.


title: Thomas Murphy (tasavaltalainen)

text: Murphyn maatilaa voitiin käyttää salakuljetukseen, koska eräs sen aitta oli osin Pohjois-Irlannin puolella rajaa. Kun Murphyn toimista ei ollut todisteita, tätä ei kyetty pidättämään. Niinpä armeija suunnitteli Murphyn surmaamista pommiattentaatilla, mutta operaation pelättiin johtavan kaaokseen Pohjois-Irlannissa ja esikunta hylkäsi sen.